Постановление № 261 от 29 октомври 2007 г. за разрешаване на бюджетни кредити за сметка на държавни инвестиционни заеми по бюджета за 2007 г. на Министерството на транспорта

ПОСТАНОВЛЕНИЕ № 261 ОТ 29 ОКТОМВРИ 2007 Г. за разрешаване на бюджетни кредити за сметка на държавни инвестиционни заеми по бюджета за 2007 г. на Министерството на транспорта

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите на основание чл. 34, ал. 1 от Закона за устройството на държавния бюджет да предостави бюджетни кредити в размер 17 000 хил. лв. по бюджета на Министерството на финансите за финансиране на обекти на Фонд “Републиканска пътна инфраструктура”.

Чл. 2. Средствата по чл. 1 се осигуряват за сметка на бюджетните кредити по бюджета за 2007 г. на Министерството на транспорта, както следва: 1. по проект “Реконструкция и електрификация на жп линията Пловдив - Свиленград” - 15 305 915 лв.; 2. по проект “Изграждане на нов комбиниран (пътен и железопътен) мост на р. Дунав при Видин - Калафат” - 1 694 085 лв.

Чл. 3. Министърът на финансите по предложение на министъра на транспорта да извърши налагащите се промени по съответните бюджети.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет и § 23, ал. 2 от преходните и заключителните разпоредби на Закона за държавния бюджет на Република България за 2007 г. § 2. Изпълнението на постановлението се възлага на министъра на финансите и на министъра на транспорта. § 3. Постановлението влиза в сила от 25 октомври 2007 г.

Министър-председател: Сергей Станишев

Главен секретар на Министерския съвет: Севдалин Мавров