Постановление № 34 от 12 март 2010 г. за изменение и допълнение на Наредбата за граничните контролно-пропускателни пунктове, приета с Постановление № 104 на Министерския съвет от 2002 г.

ПОСТАНОВЛЕНИЕ № 34 ОТ 12 МАРТ 2010 Г. за изменение и допълнение на Наредбата за граничните контролно-пропускателни пунктове, приета с Постановление № 104 на Министерския съвет от 2002 г. (обн., ДВ, бр. 54 от 2002 г.; изм. и доп., бр. 24 и 86 от 2004 г., бр. 90 и 96 от 2005 г., бр. 85 и 106 от 2006 г., бр. 79 от 2008 г. и бр. 14 и 100 от 2009 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 23, ал. 2 думите „и за организацията по експлоатацията на автоматизираната информационна система за плащане чрез единен електронен фиш“ се заличават. § 2. В чл. 24 се правят следните изменения и допълнения: 1. В ал. 3 след думите „по ал. 1 и 2“ се поставя точка и текстът до края се заличава.

2. Създава се ал. 4: „(4) Началникът на службата за граничен митнически контрол организира и контролира експлоатацията на автоматизираната информационна система за плащане чрез единен електронен фиш на съответния ГКПП.“ § 3. В чл. 27а се правят следните изменения и допълнения: 1. В ал. 1, 2 и 3 след думите „на шосейните ГКПП“ се добавя „с обособени трасета за движение на товарни автомобили“.

2. Алинея 4 се отменя.

3. В ал. 5 думите „Министерството на вътрешните работи“ се заменят с „Министерството на финансите“.

4. Алинея 6 се отменя. § 4. В чл. 27б се правят следните изменения и допълнения: 1. В ал. 2: а) точка 3 се изменя така: „3. идентификация на всяко лице и на товарния автомобил, преминаващи границата;“ б) точка 5 се изменя така: „5. стойността на всички дължими държавни такси и глоби за всяко лице и за товарния автомобил при преминаване на шосейни ГКПП с обособени трасета за движение на товарни автомобили на външните граници.“

2. В ал. 4 след думите „изходящ трафик“ се добавя „на товарни автомобили“, а думите „Министерството на вътрешните работи чрез Главна дирекция „Гранична полиция“ се заменят с „Министерството на финансите чрез Агенция „Митници“. § 5. В чл. 35а думите „и преминаващите лица“ се заличават. § 6. В § 1, т. 3 от допълнителните разпоредби след думите „шосейните ГКПП“ се добавя „с обособени трасета за движение на товарни автомобили“. § 7. В § 3 от преходните и заключителните разпоредби думите „министъра на държавната администрация и административната реформа“ се заличават, а думите „министъра на земеделието и горите, министъра на транспорта“ се заменят с „министъра на земеделието и храните, министъра на транспорта, информационните технологии и съобщенията“. § 8. В приложение № 2 към чл. 27а се правят следните изменения и допълнения: 1. В наименованието думите „на задължителния граничен контрол“ се заменят с „на граничния контрол“ и след думите „на шосейните гранични контролно-пропускателни пунктове“ се добавя „с обособени трасета за движение на товарни автомобили“.

2. Основният текст се изменя така: „Граничният контрол обхваща входящия и изходящия трафик на товарни автомобили и преминаващите с тях лица през граничния пункт и се осъществява в следната технологична последователност:“.

3. В т. I.1: а) в т. 1: аа) основният текст се изменя така: „1. На това работно място се осъществява идентифициране на товарния автомобил. Служителят на Граничната полиция предоставя на водача електронен носител, в който чрез локалната информационна система са въведени следните данни:“; бб) в буква „б“ думите „превозното средство“ се заменят с „товарния автомобил“; б) в т. 2 думите „или преминаващите лица преминават“ се заменят с „преминава“.

4. В т. I.2 в основния текст на т. 1 и 2 абревиатурата „ППС“ се заменя с „товарния автомобил“.

5. Точка I.3 се отменя.

6. В т. I.4: а) в т. 1 думите „предоставена от водача на ППС или от преминаващите лица“ се заменят с „предоставен от водача на товарния автомобил“, а думите „и контрол“ се заличават; б) точка 2 се изменя така: „2. Служителят на Граничната полиция въвежда в локалната информационна система данни, удостоверяващи самоличността на водача и пътниците в пътното превозно средство (име, номер на паспорт, гражданство)“; в) в т. 3 думите „осъществява контрол на“ се заменят с „проверява“; г) в т. 4 думите „или на преминаващите лица“ се заличават, а абревиатурата „ППС“ се заменя с „товарния автомобил“.

7. В т. I.5, т. 1 и 2 абревиатурата „ППС“ се заменя с „товарния автомобил“.

8. В т. І. 6, т. 2 абревиатурата „ППС“ се заменя с „товарния автомобил“.

9. В т. I.7: а) в т. 1 думите „предоставена от водача на ППС или от преминаващите лица“ се заменят с „предоставен от водача на товарния автомобил“; б) в т. 2 се създават букви „е“ и „ж“: „е) тегло и габарити на автомобила според контролните уреди за измерване; ж) дължима такса.“; в) точка 3 се изменя така: „3. Митническият служител предоставя винетен стикер.“; г) точка 4 се изменя така: „4. Митническият служител връща на водача електронния носител за преминаване на товарния автомобил към следващата точка за обработка.“

10. В т. I.8: а) в т. 1 думите „срещу предоставен електронен носител водачът на ППС или преминаващите лица са длъжни да заплатят“ се заменят със „срещу предоставен електронен носител водачът на товарния автомобил е длъжен да заплати“, а думата „получават“ се заменя с „получава“; б) в т. 2 думите „ППС или на преминаващите лица“ се заменят с „товарния автомобил“.

11. В т. I.9: а) точка 1 се отменя; б) в т. 2 думите „ППС или преминаващите лица“ се заменят с „товарния автомобил“.

12. В т. II.1: а) в основния текст на т. 1 абревиатурата „ППС“ се заменя с „товарния автомобил“, а думите „или на преминаващите лица“ се заличават; б) в т. 2 думите „или преминаващите лица преминават“ се заменят с „преминава“.

13. Точка II.2 се отменя.

14. В т. II.3: а) в т. 1 думите „предоставен от водача на ППС или от преминаващите лица“ се заменят с „предоставен от водача на товарния автомобил“; б) в т. 2 се създават букви „е“ и „ж“: „е) тегло и габарити на автомобила според контролните уреди за измерване; ж) дължима такса.“; в) в т. 3 думите „или на преминаващите лица“ се заличават, а абревиатурата „ППС“ се заменя с „товарния автомобил“; г) точка 4 се отменя.

15. В т. II.4: а) в т. 1 думите „предоставен от водача на ППС или от преминаващите лица“ се заменят с „предоставен от водача на товарния автомобил“, а думите „и контрол“ се заличават; б) точка 2 се изменя така: „2. Служителят на Граничната полиция въвежда в локалната информационна система данни, удостоверяващи самоличността на водача и пътниците в товарния автомобил (име, номер на паспорт, гражданство)“; в) в т. 3 думата „контрол“ се заменя с „проверка“; г) в т. 4 думите „или на преминаващите лица“ се заличават, а абревиатурата „ППС“ се заменя с „товарния автомобил“.

16. В т. II.5: а) в т. 1 думите „водачът на ППС или преминаващите лица са длъжни да заплатят“ се заменят с „водачът на товарния автомобил е длъжен да заплати“; б) в т. 2 думите „ППС или на преминаващите лица“ се заменят с „товарния автомобил“.

17. В т. II.6: а) точка 1 се отменя; б) в т. 2 думите „пътното превозно средство или преминаващите лица“ се заменят с „товарния автомобил“; в) в т. 3 думите „от водача на ППС или от преминаващите лица те заплащат“ се заменят с „водачът на товарния автомобил заплаща“, а думите „ППС или преминаващите лица“ се заменят с „на товарния автомобил“.

Министър-председател: Бойко Борисов

Главен секретар на Министерския съвет: Росен Желязков