Административният съд – Монтана, на основание чл. 188 във връзка с чл. 181, ал. 1 и 2 АПК съобщава, че е образувал адм. дело № 159/2016 г. по постъпило оспорване от Тошко Методиев Въртинков от с. Стубел, област Монтана, против Наредбата за определяне размера на местните данъци и такси на територията на гр. Монтана в частта относно чл. 7, глава втора Местни данъци и такси, раздел І Данък върху недвижимите имоти. Конституирани страни по делото са: оспорваща страна – Тошко Методиев Въртинков от с. Стубел, област Монтана, ответник – Общинският съвет – гр. Монтана, и служебно конституирана страна – Окръжна прокуратура – Монтана. Административно дело № 159/2016 г. е насрочено за 13.05.2016 г. от 10,40 ч.