Решение № 202 от 31 март 2003 г. за изменение на Решение № 68 на Министерския съвет от 1999 г. за привеждане в съответствие със Закона за концесиите на правомерно придобити права от „Девин" - ООД, върху минерална вода от сондаж № 5 на находище „Девин" - гр. Девин, област Смолян, обект по чл. 4, ал. 1, т. 7 от Закона за концесиите

РЕШЕНИЕ № 202 ОТ 31 МАРТ 2003 Г. за изменение на Решение № 68 на Министерския съвет от 1999 г. за привеждане в съответствие със Закона за концесиите на правомерно придобити права от „Девин" - ООД, върху минерална вода от сондаж № 5 на находище „Девин" - гр. Девин, област Смолян, обект по чл. 4, ал. 1, т. 7 от Закона за концесиите

На основание чл. 7, ал. 1 от Закона за концесиите във връзка с чл. 43, ал. 3 от Правилника за прилагане на Закона за концесиите

МИНИСТЕРСКИЯТ СЪВЕТ

РЕШИ: 1. В Решение № 68 на Министерския съвет от 1999 г. за привеждане в съответствие със Закона за концесиите на правомерно придобити права от „Девин" - ООД, върху минерална вода от сондаж № 5 на находище „Девин" - Девин, област Смолян, обект по чл. 4, ал. 1, т. 7 от Закона за концесиите (обн., ДВ, бр. 13 от 1999 г.; изм. и доп., бр. 65 от 2000 г. и бр. 43 от 2001 г.), се правят следните изменения: 1.1. В наименованието и навсякъде в решението думите „Девин" - ООД" се заменят с „Девин" - АД".

1.2. В т.2.1 числата „58 000" и „2,47" се заменят съответно с „90 000" и „3,83".

1.3. В т. 9.2.3 числото „10 000" се заменя с „58 000".

2. Упълномощава министъра на околната среда и водите в едномесечен срок от обнародването на решението в „Държавен вестник" да сключи с „Девин" - АД, допълнително споразумение към концесионния договор в съответствие с т. 1, 1.1, 1.2 и 1.3.

Министър-председател: Симеон Сакскобургготски

Главен секретар на Министерския съвет: Севдалин Мавров