Административният съд – Бургас, на основание чл. 188 във връзка с чл. 181 от Административнопроцесуалния кодекс съобщава, че е постъпило оспорване от областния управител на област с административен център Бургас на приетото по т. 11 от дневния ред на заседание на Общинския съвет – гр. Бургас, и отразено в протокол № 20 от 19 и 21.02.2013 г. решение със следното съдържание: „Приема Наредба за изменение и допълнение на Наредбата за опазване на обществения ред на територията на община Бургас: § 1. В Глава II, в чл. 4 се създават нови алинеи 4 и 5, както следва: (4) Забранява се извършването на религиозна пропаганда по домовете на гражданите, без изразено от страна на последните изрично предварително съгласие за това.

(5) Забранява се извършването на религиозна агитация по улиците на града посредством раздаването на безплатни печатни материали – брошури, дипляни, книги и други. § 2. Наредбата влиза в сила след изтичане на срока за контрол за законосъобразност на актовете на Общинския съвет от Областния управител.“

По оспорването е образувано адм.д. № 689/2013 г., което е насрочено за 10.10.2013 г. – 11,20 ч.