Решение № 879 от 18 декември 2006 г. за даване на разрешение за прехвърляне изцяло на правата и задълженията по предоставена концесия за добив на подземни богатства - строителни материали - латити, от находище “Събев баир”, община “Тунджа”, област Ямбол

РЕШЕНИЕ № 879 ОТ 18 ДЕКЕМВРИ 2006 Г. за даване на разрешение за прехвърляне изцяло на правата и задълженията по предоставена концесия за добив на подземни богатства - строителни материали - латити, от находище “Събев баир”, община “Тунджа”, област Ямбол

На основание чл. 25, ал. 2, 3 и 5 във връзка с чл. 6, ал. 3 от Закона за подземните богатства

МИНИСТЕРСКИЯТ СЪВЕТ

РЕШИ: 1. Разрешава на ЕТ “Явор - П - Петър Петров” - Ямбол, да прехвърли на “Петрос - 2001” - ООД, Ямбол, изцяло правата и задълженията си по предоставената концесия за добив на подземни богатства по чл. 2, т. 5 от Закона за подземните богатства - строителни материали - латити, от находище “Събев баир”, община “Тунджа”, област Ямбол, без да се изменят условията на предоставената концесия с Решение № 634 на Министерския съвет от 2005 г. (ДВ, бр. 58 от 2005 г.).

2. Упълномощава министъра на регионалното развитие и благоустройството да сключи с двете страни допълнително споразумение към концесионния договор за прехвърляне на правата и задълженията по предоставената концесия в срок един месец от влизането в сила на решението.

За министър-председател: Даниел Вълчев

Главен секретар на Министерския съвет:Севдалин Мавров