Постановление № 333 от 20 декември 2018 г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на правосъдието за 2018 г.

ПОСТАНОВЛЕНИЕ № 333

ОТ 20 ДЕКЕМВРИ 2018 Г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на правосъдието за 2018 г.

МИНИСТЕРСКИЯТ СЪВЕТ ПОСТАНОВИ: Чл. 1. Одобрява вътрешнокомпенсирани промени на утвърдените разходи по области на политики/бюджетни програми по бюджета на Министерството на правосъдието за 2018 г., както следва: 1. намалява утвърдените разходи по „Политика в областта на правосъдието“ с 1 449 000 лв., в т.ч.: със 704 000 лв. по бюджетна програма „Правна рамка за функционирането на съдебната система“, от които 235 000 лв. разходи за персонал; със

143 400 лв. по бюджетна програма „Регистри“ и с 601 600 лв. по бюджетна програма „Равен достъп до правосъдие“; 2. увеличава утвърдените разходи по „Политика в областта на изпълнението на наказанията“ с 2 864 000 лв. по бюджетна програма „Затвори – изолация за правонарушителите“, от които 300 000 лв. разходи за персонал; 3. намалява утвърдените разходи по бюджетна програма „Администрация“ с 1 415 000 лв., от които 65 000 лв. разходи за персонал.

Чл. 2. Министърът на правосъдието да извърши съответните промени по бюджета на Министерството на правосъдието за 2018 г. и да уведоми министъра на финансите.

Заключителни разпоредби § 1. Постановлението се приема на основание чл. 109, ал. 1 от Закона за публичните финанси. § 2. Изпълнението на постановлението се възлага на министъра на правосъдието. § 3. Постановлението влиза в сила на 19 декември 2018 г.

Министър-председател: Бойко Борисов

Главен секретар на Министерския съвет: Веселин Даков