Закон за ратифициране на Конвенцията от 26 юли 1995 г., приета на основание член К. 3 от Договора за Европейския съюз, за защитата на финансовите интереси на Европейските общности и протоколите към нея

УКАЗ № 18

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за ратифициране на Конвенцията от 26 юли 1995 г., приета на основание член К. 3 от Договора за Европейския съюз, за защитата на финансовите интереси на Европейските общности и протоколите към нея, приет от ХL Народно събрание на 24 януари 2007 г.

Издаден в София на 29 януари 2007 г.

Президент на републиката: Георги Първанов

Подпечатан с държавния печат.

Министър на правосъдието: Георги Петканов

ЗАКОН за ратифициране на Конвенцията от 26 юли 1995 г., приета на основание член К. 3 от Договора за Европейския съюз, за защитата на финансовите интереси на Европейските общности и протоколите към нея

Член единствен. Ратифицира Конвенцията от 26 юли 1995 г., приета на основание член К. 3 от Договора за Европейския съюз, за защитата на финансовите интереси на Европейските общности и протоколите към нея: Протокола от 27 септември 1996 г. към Конвенцията за защитата на финансовите интереси на Европейските общности, изготвен на основание член К. 3 от Договора за Европейския съюз; Протокола от 29 ноември 1996 г. за тълкуване чрез преюдициални заключения на Конвенцията за защитата на финансовите интереси на Европейските общности от Съда на Европейските общности, изготвен на основание член К. 3 от Договора за Европейския съюз, и

Втори протокол от 19 юни 1997 г., изготвен на основание член К. 3 от Договора за Европейския съюз, към Конвенцията за защитата на финансовите интереси на Европейските общности със следните декларации: I. По чл. 8, параграф 1 от конвенцията Република България се съгласява, че споровете между държавите членки по тълкуването и прилагането на конвенцията ще бъдат отнасяни към Съда на Европейските общности.

II. По чл. 2 от Протокола от 29 ноември 1996 г. Република България приема юрисдикцията на Съда на Европейските общности по отношение на Конвенцията от 26 юли 1995 г., приета на основание член К. 3 от Договора за Европейския съюз, за защитата на финансовите интереси на Европейските общности съгласно процедурата по чл. 2, ал. 2, буква “а”.

Заключителна разпоредба

Параграф единствен. Конвенцията и протоколите към нея влизат в сила на датата, определена от Съвета, съгласно чл. 3, параграф 3 от Акта относно условията за присъединяване на Република България и Румъния към Европейския съюз.

Законът е приет от 40-то Народно събрание на 24 януари 2007 г. и е подпечатан с официалния печат на Народното събрание.

Председател на Народното събрание: Георги Пирински