Постановление № 170 от 14 юли 2008 г. за предоставяне на средства от републиканския бюджет за закупуване на акции от държавата във връзка с увеличението на капитала на търговско дружество

ПОСТАНОВЛЕНИЕ № 170 ОТ 14 ЮЛИ 2008 Г. за предоставяне на средства от републиканския бюджет за закупуване на акции от държавата във връзка с увеличението на капитала на търговско дружество

МИНИСТЕРСКИЯТ СЪВЕТ ПОСТАНОВИ: Чл. 1. Дава съгласие за закупуване от държавата чрез бюджета на Министерството на финансите на акции на стойност 50 000 000 лв. във връзка с увеличението на капитала на “Българска банка за развитие” - АД, София.

Чл. 2. Министърът на финансите да извърши необходимите корекции по централния бюджет и по бюджета на Министерството на финансите за 2008 г. при условията и по реда на § 25, ал. 11 от преходните и заключителните разпоредби на Закона за държавния бюджет на Република България за 2008 г. и чл. 34, ал. 1 от Закона за устройството на държавния бюджет и да преведе средствата по чл. 1 в срок до 27 август 2008 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите. § 3. Постановлението влиза в сила от 10 юли 2008 г.

Министър-председател: Сергей Станишев

Главен секретар на Министерския съвет: Севдалин Мавров