Административният съд – Пловдив, на основание чл. 188 във връзка с чл. 181, ал. 1 и 2 АПК съобщава, че е образувано адм.д. № 989 по описа за 2016 г. на Административния съд – Пловдив, II състав, по протест на Районна прокуратура – Пловдив, срещу т. 19 от приложение № 2 „Цени на услуги, предоставяни от общината през 2011 г. съгласно чл. 6, ал. 2 от раздел II на ЗМДТ, които не са уредени с нормативни актове с ДДС за 2011 г.“ от Наредбата за определянето и администрирането на местните такси и цени на услуги на територията на община Хисаря. Ответник е Общинският съвет – гр. Хисаря.

Делото е насрочено за 12.07.2016 г. от 9 ч.