Наредба за изменение и допълнение на Наредба № 8 от 2007 г. за условията и реда за финансиране на диагностиката на професионалните болести от фонд „Условия на труд“

Наредба за изменение и допълнение на Наредба № 8 от 2007 г. за условията и реда за финансиране на диагностиката на професионалните болести от фонд „Условия на труд“ (ДВ, бр. 103 от 2007 г.) § 1. В чл. 4, ал. 1 т. 3 се отменя. § 2. В чл. 5 се правят следните изменения: 1. В т. 2 думите „се намират“ се заменят със „са обявени“.

2. Точка 4 се отменя. § 3. В чл. 6 накрая се поставя запетая и се добавя „или се събират по служебен път“. § 4. В чл. 10, ал. 1 след думата „процедурата“ се поставя точка и текстът до края се заличава. § 5. В чл. 11, ал. 2 т. 5 се отменя. § 6. Член 12 се отменя. § 7. В чл. 16 се правят следните изменения: 1. Алинея 1 се изменя така: „(1) Заседанията на комисията са редовни, когато на тях присъстват членовете по чл. 15, ал 2.“

2. В ал. 2 се правят следните изменения: а) в основния текст думите „в присъствието на всички членове на комисията“ се заличават; б) в т. 1 думите „в присъствието на кандидатите“ се заличават.

3. В ал. 4 думата „доклад“ се заменя с „протокол“.

4. В ал. 5 думите „Докладът“ и „доклада“ се заменят съответно с „Протоколът“ и „протокола“. § 8. В чл. 18 думите „на доклада по чл. 16, ал. 4 и“ се заличават. § 9. В чл. 20 се правят следните изменения: 1. В ал. 2 след думата „година“ се поставя точка и текстът до края се заличава.

2. Алинея 3 се отменя. § 10. В чл. 23 ал. 3 и 4 се изменят така: „(3) След представяне на отчетите по ал. 1 управителят на фонда издава заповед, с която определя комисия за извършване на проверка, в състава на която задължително се включват най-малко един лекар и един финансист. Комисията извършва проверка на: 1. документите по ал. 1; 2. съответствието на извършените дейности по диагностика на професионалните болести с изискванията на договора по чл. 20, ал. 1.

(4) Проверката по ал. 3 се извършва в 14-дневен срок от издаването на заповедта и приключва с изготвяне на доклад с констатации, който се представя на управителния съвет на фонда.“ § 11. В приложение № 3 към чл. 9, ал. 3 абревиатурата „БУЛСТАТ“ се заменя с „ЕИК“, а думите „изпълнителен директор“ се заменят с „ръководител“.

Министър на труда и социалната политика: Бисер Петков

Министър на здравеопазването: Кирил Ананиев