Административният съд – Русе, на основание чл. 218, ал. 2 ЗУТ съобщава, че е постъпило оспорване на Заповед № РД-01/369 от 9.02.2011 г. на кмета на Община Русе, с която е одобрен план за регулация и застрояване, работен устройствен план на кв. 89 за урегулиран поземлен имот VІ-639 по плана на Русе, по което оспорване е образувано адм.д. № 120/2011 по описа на Административния съд – Русе, 5 състав, насрочено за 15.09.2011 г. в 9,30 ч. Оспорващи страни по делото са: Веселин Русанов Великов, Русе, ул. Черно море 2, вх. А, ет. 4, и Даниела Здравкова Великова, Русе, ул. Черно море 2, вх. А, ет. 4.

Съдът на основание чл. 218, ал. 1 във връзка с ал. 4 ЗУТ обявява на заинтересованите лица, че могат да се конституират като ответници в производството в едномесечен срок от деня на обнародването в „Държавен вестник“ на съобщението за оспорване чрез подаване на заявления до съда, които съдържат: 1. трите имена и адреса, телефон, факс и електронен адрес, ако има такъв – за българските граждани; 2. трите имена и личния номер за чужденец и адреса, заявен в съответната администрация, телефон, факс и електронен адрес, ако има такъв; 3. фирмата на търговеца или наименованието на юридическото лице, изписани и на български език, седалището и последния, посочен в съответния регистър адрес на управление и електронния му адрес; 4. номер на делото; 5. акта, който се оспорва, и органа, който го е издал; 6. изявление, че заинтересуваното лице желае да бъде конституирано в производството като ответник; 7. подпис на заявителя. Към заявлението се прилагат писмени доказателства, удостоверяващи качеството на заинтересовано лице на заявителя. Със заявлението е недопустимо да се правят искания за отмяна на индивидуалния административен акт, както и за присъединяване към подадени жалби в законоустановения срок.