Административният съд – София-град, второ отделение, 36 състав, съобщава, че е постъпила жалба на Изпълнителна агенция „Военни клубове и военно-почивно дело“, Информационен център на Министерството на отбраната, „Краси – С“ – ЕООД, „А – Трейд“ – ЕООД, Мариана Пейчева Аврамова, Бойка Пейчева Петкова, Румяна Стефанова Величкова, Мира Стефанова Величкова и Маргарита Христова Хаджиева, с която се оспорва Решение № 540 от 23.07.2015 г. на Столичния общински съвет (СОС) в частта му по т. 2, с която е одобрен проект за изменение на ПЗ за УПИ V – за градска градина и археология, кв. 468, в частта му по т. 1, 2, 3 и 4 по отношение на УПИ ІV-338 и УПИ V – за градска градина и археология, кв. 468, в частта му по т. 1, 2 и 4, с която се засяга УПИ ІV-338, кв. 468, в частта му по т. 1, 2 и 4, с която се засяга УПИ ІІІ-337, в частта му по т. 1, 2 и 4, с която е одобрен проект за изменение на ПР, ПЗ и специфични правила и нормативи за устройство и застрояване за УПИ V – за градска градина и археология, кв. 468, по която е образувано адм. д. № 1162/2016 г. по описа на Административния съд – София-град, насрочено за разглеждане в открито съдебно заседание на 30.03.2017 г. от 9,30 ч.

Заинтересованите лица могат да подадат молба за конституиране като ответници в едномесечен срок от обнародване на обявлението в „Държавен вестник“.