Решение № 667 от 23 септември 2003 г. за предоставяне на концесия върху част от минералната вода, обект изключителна държавна собственост, от малмоваланжки водоносен хоризонт - участък „Варна", гр. Варна, община Варна, област Варна, разкрита чрез сондаж Р 110 х

РЕШЕНИЕ № 667 ОТ 23 СЕПТЕМВРИ 2003 Г. за предоставяне на концесия върху част от минералната вода, обект-изключителна държавна собственост, от малмоваланжки водоносен хоризонт-участък „Варна", гр. Варна, община Варна, област Варна, разкрита чрез сондаж №Р 110 х

На основание чл. 4, ал. 1, т. 7, чл. 6, ал. 1 и чл.7 от Закона за концесиите във връзка с чл. 47, ал.1, т.3 и ал. 3 от Закона за водите и т. 100 от приложение № 2 към чл. 14, т. 2 от Закона за водите и чл. 4, ал. 2 и чл. 8, ал. 1 от Закона за концесиите

МИНИСТЕРСКИЯТ СЪВЕТ

РЕШИ: 1.Предоставя концесия върху част от минералната вода, обектизключителна държавна собственост, от малмоваланжки водоносен хоризонт-участък „Варна", гр. Варна, община Варна, област Варна, включително върху водовземното съоръжение сондаж №Р 110 х-публична държавна собственост: 1.1. Определя общ годишен експлоатационен ресурс в обем 129 870 куб. м минерална вода при средногодишен дебит до 4,0 л/сек и върхов дебит до 8,0 л/сек.

1.2. Определя предмета на концесията като предоставяне на особено право на ползване върху минералната вода по т. 1, включително върху водовземното съоръжение сондаж №Р 110 х.

2. Определя срок на концесията 15 години.

3. Определя концесионера чрез провеждане на присъствен конкурс.

4. Определя депозит за участие в конкурса в размер 2000 лв. Депозитът да се преведе по банков път в банкова сметка, посочена от конкурсната комисия по чл. 17, ал. 2 от Правилника за прилагане на Закона за концесиите, до изтичането на крайния срок за подаване на заявленията за участие в конкурса.

5. Определя основните права и задължения по концесията, както следва: 5. 1. Основни права на концесионера: 5.1.1. да използва минералната вода за добив на хидрогеотермална енергия; 5.1.2. да ползва водовземното съоръжение сондаж №Р 110 х за добив на минерална вода при режим, определен в концесионния договор, като не препятства други разрешени ползвания на минералната вода по реда на Закона за водите и Закона за концесиите; 5.1.3. да ползва за срока на концесията съществуващата до момента на подписването на концесионния договор хидрогеоложка и техническа документация и информация, предоставена от концедента; 5.1.4. да изгради за своя сметка сгради и съоръжения за използване на добитата хидрогео-термална енергия, както и съоръжения за транспортиране и доставка на минерална вода. 5.

2. Основни задължения на концесионера: 5.2.1. да заплати еднократно концесионно възнаграждение за предоставяне на концесията; 5.2.2. да заплаща на концедента и на община Варна съответната част от дължимите концесионни възнаграждения при условия и в срокове, определени в концесионния договор; 5.2.3. да не прехвърля на трети лица правата или задълженията по концесионния договор; 5.2.4. да ползва минералната вода и водов-земното съоръжение в съответствие с изискванията за устойчиво развитие, като не допуска неправилна експлоатация, която може да доведе до увреждане и/или загуба на ресурса и/или до компрометиране на водовземното съоръжение; 5.2.5. да постига висока степен на усвояване на предоставения ресурс по т. 1.1; 5.2.6. да експлоатира водовземното съоръжение на самоизлив при кранов режим и да извършва промяна в режима на експлоатацията само след предварително съгласуване с кон-цедента при спазване на изискванията, осигуряващи надеждност в експлоатацията на минералната вода и съоръжението; 5.2.7.да изгради за своя сметка сгради и съоръжения за използване на ресурса по т.1.1 в срок 24 месеца от сключването на концесионния договор при спазване на условията и реда на Закона за устройство на територията, както и съоръжения за оптимално използване на хид-рогеотермалната енергия на минералната вода; за изграждане на съоръженията по предходното изречение да уреди взаимоотношенията си със собствениците на засегнатите имоти по реда на Закона за задълженията и договорите и при спазване изискванията на глава седма от Закона за водите; 5.2.8. да допуска по всяко време до концесионния обект контролни органи и упълномощени представители на концедента и да им предоставя документи и писмена информация за изпълнение на задълженията по концесионния договор; 5.2.9.да осъществява всички дейности по предоставената концесия в съответствие с действащите нормативни актове и стандарти, като прилага съвременни технологии, осигуряващи пълно усвояване на предоставеното количество минерална вода; 5.2.10. да води и предоставя на концедента подробна хидрогеоложка, техническа и друга документация и информация, свързана с обекта по т. 1 и определена с концесионния договор; 5.2.11. да изготвя и представя на концедента до 15-о число на месеца, следващ отчетния период, справка по образец, утвърден от конце-дента, за дължимото концесионно възнаграждение, а за първото тримесечие на всяка текуща година—копие от годишния счетоводен отчет за приходите и разходите на концесионера за предходната година; 5.2.12. да разработи програма за непрекъснато обучение за професионална квалификация на заетите лица с цел запазване на заетостта им, обучение на новопостъпилите лица съгласно изискванията на работните места, както и програма за алтернативно насочване при неблагоприятна стопанска конюнктура; 5.2.13. да предоставя ежегодно на концеден-та информация за състоянието на заетостта; 5.2.14. да приеме и търпи при наличие на форсмажорни обстоятелства трети лица, посочени от държавата, да ползват минералната вода—обект на концесията; в случаите по предходното изречение концесионерът няма право на възнаграждение и не дължи концесионно възнаграждение; 5.2.15. да извърши за своя сметка ремонт на устиевото оборудване на сондаж №Р 110 х по проект, одобрен от концедента, и да осигури физическата защита на водовземното съоръжение, като изгради и поддържа за своя сметка зона за техническа сигурност на съоръжението с размери 3 х 3 м; 5.2.16. да стопанисва с грижата на добър стопанин водовземното съоръжение и да предприема за своя сметка всички необходими действия за поддръжката и ремонта му за срока на концесията, както и за подобряване на санитарно-хигиенните условия в района на сондаж № Р 110 х; 5.2.17. да оборудва водовземното съоръжение сондаж №Р 110 х с устройство за измерване на добиваните водни количества и с устройство за измерването на водното ниво по проект, съгласуван с концедента, и при условия, определени в концесионния договор; 5.2.18. ежегодно да изготвя, да представя на концедента за одобряване и да изпълнява програма за мониторинг на минералната вода и за санитарно-технически мероприятия, свързани с опазването на минералната вода; 5.2.19. да разработи и изпълнява програма за управление на дейността по отпадъците, в т.ч. по отношение на третирането, заустването и собствения мониторинг на отпадъчните води; 5.2.20. да спазва изискванията, свързани с опазването на околната среда, защитените територии и обекти, паметниците на културата, националната сигурност, отбраната на страната и опазването на обществения ред, съгласно действащото законодателство; 5.2.21. в случай че при изпълнение на дейностите, за които е предоставена концесията, бъдат открити находки, които имат признаци на паметници на културата, концесионерът е длъжен да спре временно работата в обхвата на находките и да уведоми незабавно за това министъра на околната среда и водите и министъра на културата; 5.2.22. да предаде на концедента в изправно състояние водовземното съоръжение след прекратяването на концесионния договор. 5.

3. Основни права на концедента: 5.3.1. да получи дължимите от концесионера концесионни възнаграждения при условия и в срок, определени в концесионния договор; 5.3.2. да получава лихви, неустойки и обезщетения при неизпълнение на условията по договора, определени в неговата санкционна част; 5.3.3. право на собственост върху информацията и документацията, изготвена във връзка с ползването на обекта по т. 1 и мониторинга на минералната вода, включително върху информацията за режима на експлоатация на водов-земното съоръжение, за добиваните и използваните количества минерална вода; 5.3.4. да контролира изпълнението на задълженията на концесионера по концесионния договор и условията на концесията, включително чрез право на достъп на упълномощени от концедента лица до обектите, в които се ползва минералната вода, и чрез получаване от концесионера на документи и писмена информация; 5.3.5. да прекрати едностранно концесионния договор при неизпълнение от страна на концесионера на основни задължения и условия по концесията. 5.

4. Основни задължения на концедента: 5.4.1. да оказва съдействие на концесионера при осъществяване на правата му по концесията при условията на чл. 40 от Правилника за прилагане на Закона за концесиите; 5.4.2. да осъществява контрол по изпълнението на концесионния договор.

6. Определя за начален срок на концесията датата на представяне на банковата гаранция по т. 9.2.

7. При осъществяване на концесията и на свързаните с нея дейности концесионерът е длъжен да спазва следните условия: 7. 1. Да използва минералната вода съгласно т. 5.1.1. 7.

2. Да спазва определения в концесионния договор режим за добив на минерална вода от сондаж №Р 110 х. 7.

3. Да не препятства други разрешени ползвания на минералната вода от сондаж № Р 110 х по реда на Закона за водите и Закона за концесиите. 7.

4. Да спазва изискванията за рационално използване и опазване на минералните води.

7.5. Да уреди взаимоотношенията си със собствениците на засегнатите имоти при изграждане на съоръженията за доставяне на минералната вода до обекта, в който тя се ползва, по реда на Закона за задълженията и договорите и при спазване изискванията на глава седма от Закона за водите.

8. За осъществяване на концесията не се изискват задължителни подобрения.

9. Определя следните видове гаранции за изпълнение на задълженията по концесионния договор: 9.1. Парична гаранция в размер 1/4 от минималното годишно концесионно възнаграждение за гарантиране изпълнението на задължението за заплащане на концесионното възнаграждение, която се представя от концесионера при условия и по ред, определени в концесио-ния договор.

9.2. Банкова гаранция в полза на концедента за гарантиране инвестиционните намерения на концесионера за усвояването на ресурса по т. 1.1 в размер 10 на сто от бъдещата инвестиция, която се представя от концесионера при условия и в срок, определени в концесионния договор. Представянето на банковата гаранция по предходното изречение е условие за влизането в сила на концесионния договор.

9.3. Откриване от страна на концесионера на специална банкова сметка в съгласувана с концедента банка за обезпечаване изпълнението на задълженията, свързани с опазването и мониторинга на минералната вода, поддържането на водовземното съоръжение сондаж № Р 110 х, оборудването на устието му и защитата на околната среда от вредни въздействия. В сметката концесионерът отчислява ежегодно не по-малко от 1000 лв. Начинът за разпореждане със сметката се определя в концесионния договор.

9.4. Неустойки и лихви, дължими при неизпълнение или при забавено изпълнение от страна на концесионера на договорните задължения. Конкретните размери на неустойките и лихвите и моментът на неизпълнение на отделните задължения се определят в концесионния договор.

9.5. Във всички случаи на неизпълнение от страна на концесионера концедентът има право да търси освен определените в т. 9.1 — 9.3 гаранции и обезщетение по общите правила.

10. Определя минимални размери на концесионното възнаграждение, както следва: 10.1. Еднократно парично възнаграждение за предоставяне на концесията в размер 2000 лв., дължимо от концесионера в срок до един месец от подписването на концесионния договор.

10.2. Годишно концесионно възнаграждение, определено на базата на използваното количество минерална вода, чиято минимална единична стойност за 1 куб. м минерална вода е не по-малко от левовата равностойност на 0,30 щатски долара по централния курс на Българската народна банка в деня на плащането.

10.3. Концесионерът заплаща на община Варна 30 на сто от годишното концесионно възнаграждение по ред, определен в концесионния договор.

10.4. Минимално годишно концесионно възнаграждение, определено върху не по-малко от 70 на сто от предоставения общ годишен ресурс по т. 1.1 и определената единична стойност за 1 куб. м минерална вода, дължимо след изтичането на срока за изграждане на сградите и съоръженията по т. 5.2.7. Концесионерът заплаща годишно концесионно възнаграждение в зависимост от действително използваното количество минерална вода в случаите по т. 5.2.7, което може да бъде по-ниско от определеното минимално годишно възнаграждение по предходното изречение, но за срок не по-дълъг от 24 месеца от сключването на концесионния договор.

10.5. Годишното концесионно възнаграждение се заплаща от концесионера на 4 тримесечни вноски.

10.6. Размерът на годишното концесионно възнаграждение ще бъде определен с решението на Министерския съвет за определяне на концесионера в съответствие с постигнатите условия от проведения конкурс.

11. Увеличаването на предоставеното количество минерална вода се извършва след провеждането на нова конкурсна процедура.

12. Упълномощава министъра на околната среда и водите да организира и проведе конкурса по чл. 8, ал. 2 от Закона за концесиите за определяне на концесионера. Конкурсът да се проведе при следните конкурсни условия, подредени по степен на важност: оптимално усвояване на предоставения ресурс, включително гратисен период; размер на предлаганото концесионно възнаграждение; предложения със социална значимост, в т.ч. брой работни места, инвестиционни намерения и размер на предлаганата инвестиция; общ производствен и търговски опит на кандидата.

Министър-председател: Симеон Сакскобургготски

Главен секретар на Министерския съвет: Севдалин Мавров