Наредба за изменение и допълнение на Наредба № 2 от 2007 г. за условията и реда за осъществяване и контрол на дейностите по предоставяне на помощни средства, приспособления и съоръжения за хората с увреждания и медицински изделия, посочени в списъците по чл. 35а, ал. 1 от Закона за интеграция на хората с увреждания

МИНИСТЕРСТВО НА ТРУДА И СОЦИАЛНАТА ПОЛИТИКА

Наредба за изменение и допълнение на Наредба № 2 от 2007 г. за условията и реда за осъществяване и контрол на дейностите по предоставяне на помощни средства, приспособления и съоръжения за хората с увреждания и медицински изделия, посочени в списъците по чл. 35а, ал. 1 от Закона за интеграция на хората с увреждания (обн., ДВ, бр. 65 от 2007 г.; изм. и доп., бр. 77 от 2007 г.; доп., бр. 46 от 2009 г.; изм. и доп., бр. 89 от 2010 г., бр. 53 от 2011 г. и бр. 68 от 2012 г.) § 1. В чл. 1 ал. 2 се изменя така: „(2) За осъществяване на дейностите при условията и по реда на тази наредба Агенцията за социално подпомагане предоставя целеви помощи по чл. 44, ал. 2 от Закона за интеграция на хората с увреждания. Само медицински изделия, помощни средства, приспособления и съоръжения, закупени от търговци, които са регистрирани по реда на тази наредба, се финансират от българската държава.“ § 2. В чл. 3, ал. 1 се правят следните изменения и допълнения: 1. Точка 1 се изменя така: „1. единен идентификационен код (ЕИК) на лицето и копие от документа за регистрация по ЗДДС, ако лицето е регистрирано;“.

2. Точка 5 се изменя така: „5. списък на обектите, в които ще се осъществяват дейности по предоставяне на медицински изделия, помощни средства, приспособления и съоръжения за хората с увреждания, с посочен адрес, телефон, факс/електронна поща и лице – отговорник за обекта;“. § 3. В чл. 14 ал. 2 се изменя така: „(2) При необходимост регионалните здравни инспекции оказват съдействие на длъжностните лица, които осъществяват контрол по спазване на медицинските условия за назначените медицински изделия, помощни средства, приспособления и съоръжения, предназначени за хората с увреждания.“

Заключителна разпоредба § 4. Наредбата влиза в сила от деня на обнародването й в „Държавен вестник“.

Министър: Тотю Младенов