Постановление № 206 от 12 септември 2013 г. за изменение и допълнение на Правилника за прилагане на Закона за Министерството на вътрешните работи, приет с Постановление № 126 на Министерския съвет от 2006 г.

ПОСТАНОВЛЕНИЕ № 206 ОТ 12 СЕПТЕМВРИ 2013 Г. за изменение и допълнение на Правилника за прилагане на Закона за Министерството на вътрешните работи, приет с Постановление № 126 на Министерския съвет от 2006 г. (обн., ДВ, бр. 47 от 2006 г.; изм. и доп., бр. 24 от 2007 г., бр. 44 и 91 от 2008 г., бр. 1 и 68 от 2009 г., бр. 5 от 2010 г.; попр., бр. 8 от 2010 г.; изм. и доп., бр. 40 и 90 от 2010 г., бр. 7, 19, 48, 51, 58, 63 и 97 от 2011 г., бр. 12 и 60 от 2012 г. и бр. 70 от 2013 г.)

МИНИСТЕРСКИЯТ СЪВЕТ ПОСТАНОВИ: § 1. Член 18 се отменя. § 2. В наименованието на глава трета думите „Специализирана дирекция „Оперативни технически операции“ и запетаята след тях се заличават. § 3. Член 140 се отменя. § 4. В чл. 150р, ал. 3 се създават т. 8 и 9: „8. открива, идентифицира и неутрализира с технически средства и специализирани кучета взривни устройства и взривни вещества, както и разработва технически средства и способи за извършване на тези дейности; 9. извършва физико-химично изследване и експертна оценка на взривни устройства и техните елементи.“ § 5. В чл. 174, ал. 3 думите „директора на специализираната дирекция „Оперативни технически операции“ и запетаята след тях се заличават. § 6. В чл. 268а, ал. 4 думите „специализираната дирекция „Оперативни технически операции“ и запетаята след тях се заличават.

Заключителни разпоредби § 7. В Устройствения правилник на Министерския съвет и на неговата администрация, приет с Постановление № 229 на Министерския съвет от 2009 г. (обн., ДВ, бр. 78 от 2009 г.; изм. и доп., бр. 102 от 2009 г., бр. 15, 25 и 30 от 2010 г.; попр., бр. 32 от 2010 г.; изм. и доп., бр. 74 и 88 от 2010 г., бр. 15, 25, 31, 43, 54 и 80 от 2011 г., бр. 22, 50 и 103 от 2012 г. и бр. 30, 51, 69, 70 и 74 от 2013 г.), в чл. 35, ал. 1, т. 2 след думите „постоянния секретар на отбраната“ се добавя „за Министерството на вътрешните работи – от директора на дирекция „Координация и информационно-аналитична дейност“ и се поставя запетая. § 8. Постановлението влиза в сила от деня на обнародването му в „Държавен вестник“.

За министър-председател: Цветлин Йовчев

За главен секретар на Министерския съвет: Нина Ставрева