Наредба за изменение и допълнение на Наредба № 1 от 2008 г. за условията и реда за атестиране на дипломатическите служители

МИНИСТЕРСТВО НА ВЪНШНИТЕ РАБОТИ

Наредба за изменение и допълнение на Наредба № 1 от 2008 г. за условията и реда за атестиране на дипломатическите служители (ДВ, бр. 69 от 2008 г.) § 1. В чл. 38 се правят следните изменения и допълнения: 1. Създава се нова ал. 7: „(7) При липса на подадени заявления от служители, както и в случаите по предходната алинея Атестационната комисия може да разгледа и кандидатури на служители, предложени от постоянния секретар. Решенията в този случай се приемат с мнозинство от 2/3 от присъстващите.”

2. Досегашната ал. 7 става ал. 8.

§ 2. Член 42 се изменя така: „Чл. 42. (1) Служителите в дипломатическата служба могат еднократно да откажат предложеното от Атестационната комисия задгранично назначение.

(2) При повторен отказ на задгранично назначение Атестационната комисия не разглежда подадено от служителя заявление по чл. 38, ал. 3 в рамките на следващи ротации.“

Министър: Р. Желева