Наредба за изменение и допълнение на Наредба № 6 от 2001 г. за разпределение на учебното време за достигане на общообразователния минимум по класове, етапи и степени на образование

МИНИСТЕРСТВО

НА ОБРАЗОВАНИЕТО И НАУКАТА

Наредба за изменение и допълнение на Наредба № 6 от 2001 г. за разпределение на учебното време за достигане на общообразователния минимум по класове, етапи и степени на образование (обн., ДВ, бр. 54 от 2001 г.; изм., бр. 95 от 2001 г. и бр. 1 от 2004 г.) § 1. В чл. 3 се правят следните изменения и допълнения: 1. Досегашният текст става ал. 1.

2. Създава се ал. 2 със следното съдържание: “(2) Достигането на общообразователния минимум за гимназиалния етап на средното образование се осигурява чрез изучаване на учебните предмети от културно-образователните области по чл. 12, ал. 3 от Закона за степента на образование, общообразователния минимум и учебния план в учебното време, определено за задължителната подготовка.” § 2. В чл. 7 се правят следните изменения и допълнения: 1. Досегашният текст става ал. 1.

2. Създава се ал. 2 със следното съдържание: “(2) Обучението по майчин език и по религия в часовете за задължителноизбираема подготовка се осъществява по учебни програми, утвърдени от министъра на образованието и науката.”

Преходни и заключителни разпоредби § 3. Утвърдените до влизане в сила на тази наредба учебни програми по майчин език и по религия продължават да се използват за обучение в часовете за задължителноизбираема подготовка до утвърждаване на нови учебни програми. § 4. Отменят се § 2 и 4 от Наредбата за изменение и допълнение на Наредба № 6 от 2001 г. за разпределение на учебното време за достигане на общообразователния минимум по класове, етапи и степени на образование (ДВ, бр. 1 от 2004 г.). § 5. Наредбата влиза в сила от деня на обнародването й в “Държавен вестник”.

Министър: И. Дамянов