Министерски съветброй: 28, от дата 5.4.2019 г.Официален раздел / МИНИСТЕРСКИ СЪВЕТстр.11

Постановление № 67 от 2 април 2019 г. за изменение и допълнение на Правилника за прилагане на Закона за лова и опазване на дивеча, приет с Постановление № 151 на Министерския съвет от 2001 г.

ПОСТАНОВЛЕНИЕ № 67  ОТ 2 АПРИЛ 2019 Г.за изменение и допълнение на Правилника за прилагане на Закона за лова и опазване на дивеча, приет с Постановление № 151 на Министерския съвет от 2001 г. (обн., ДВ, бр. 58 от 2001 г.; Решение № 3722 от 2002 г. на Върховния административен съд – бр. 43 от 2002 г.; изм. и доп., бр. 41 и 101 от 2003 г.; Решение № 654 от 2004 г. на Върховния административен съд – бр. 10 от 2004 г.; изм. и доп., бр. 15 от 2009 г., бр. 80 от 2010 г., бр. 48 от 2011 г.; Решение № 12586 от 2016 г. на Върховния административен съд – бр. 19 от 2017 г.; изм. и доп., бр. 79 от 2017 г., бр. 88 от 2018 г.; Решение № 1944 от 2019 г. на Върховния административен съд – бр. 16 от 2019 г.)

МИНИСТЕРСКИЯТ СЪВЕТПОСТАНОВИ:§ 1. В чл. 9а се правят следните изменения: 1. В ал. 1 думите „Държавните ловни стопанства“ се заменят с „Държавните предприятия по чл. 163 от Закона за горите“ и думите „ал. 2, т. 1 – 6“ се заменят с „ал. 9, т. 1 – 6“.

2. В ал. 2: а) в основния текст думите „Изпълнителната агенция по горите“ се заменят със „съответното държавно предприятие“; б) в т. 1 думите „документите по чл. 9, ал. 19“ се заменят с „декларации за наличие на обстоятелствата по чл. 9, ал. 19, т. 4 и 7“.§ 2. В чл. 9б се правят следните изменения: 1. Алинея 1 се изменя така: „(1) Офертите се разглеждат в съответното държавно предприятие от комисия, назначена със заповед на министъра на земеделието, храните и горите или на оправомощено от него длъжностно лице, след изтичането на срока за представянето им.“

2. В ал. 6 думите „изпълнителния директор на Изпълнителната агенция по горите“ се заменят с „органа, издал акта за определяне на състава й“.§ 3. В чл. 9д се правят следните изменения: 1. В ал. 1, т. 4 думата „класирането“ се заменя с „предложение за класиране“.

2. В ал. 2 думите „изпълнителния директор на Изпълнителната агенция по горите“ се заменят с „органа, издал акта за определяне на състава й“.

3. Алинея 3 се изменя така: „(3) При поискване от страна на кандидат в конкурса органът по ал. 2 е длъжен да осигури достъп до протокола на комисията. Отказ за достъп до информация, съдържаща се в протокола, се постановява, когато предоставянето й противоречи на нормативен акт или предотвратява, ограничава или нарушава конкуренцията.“§ 4. В чл. 9е се правят следните изменения и допълнения: 1. В ал. 1 думите „Изпълнителният директор на Изпълнителната агенция по горите“ се заменят с „Министърът на земеделието, храните и горите“.

2. В ал. 2 накрая се добавя „и може да се обжалва в 14-дневен срок от съобщаването й пред съответния административен съд“.

3. В ал. 3 думите „Изпълнителният директор на Изпълнителната агенция по горите“ се заменят с „Директорът на държавното предприятие“.§ 5. В чл. 9ж се правят следните изменения: 1. В ал. 1 думите „ал. 1, т. 1 – 6“ се заменят с „ал. 9, т. 1 – 6“ и думите „директора на държавното ловно стопанство“ се заменят с „директора на съответното държавно предприятие“.

2. В ал. 2 изречение второ се заличава.§ 6. В чл. 9з, в основния текст съюзът „и“ се заменя със „след“.§ 7. В чл. 25, ал. 2 т. 1 – 3 се отменят.

Министър-председател:  Бойко Борисов

Главен секретар на Министерския съвет: Веселин Даков