Административният съд – Добрич, на основание чл. 188 във връзка с чл. 181 , ал. 1 от Административнопроцесуалния кодекс съобщава, че е постъпило оспорване от Областен управител на област Добрич срещу Наредбата за реда и условията за поставяне и премахване на преместваеми обекти, приета с Решение № 16-1 от 16. ХІІ. 2008 г. на Общинския съвет – гр. Добрич, в частта й относно следните разпоредби – чл. 5, ал. 3, чл. 19, ал. 2, изр. 2, в частта му относно „и не може да бъде по-голяма от площта на търговската зала на заведението”, чл. 20, ал. 2, т. 3 и чл. 86. По оспорването е образувано адм. дело № 35/2010 по описа на Административния съд – Добрич.