Министерски съветброй: 44, от дата 4.6.2019 г.Официален раздел / МИНИСТЕРСКИ СЪВЕТстр.15

Постановление № 134 от 31 май 2019 г. за одобряване на допълнителни разходи/трансфери за 2019 г.

ПОСТАНОВЛЕНИЕ № 134

ОТ 31 МАЙ 2019 Г.за одобряване на допълнителни разходи/трансфери за 2019 г.

МИНИСТЕРСКИЯТ СЪВЕТПОСТАНОВИ:Чл. 1. (1) Одобрява допълнителни трансфери за други целеви разходи за 2019 г. в общ размер 20 400 хил. лв., разпределени, както следва: 1. по бюджета на Столичната община – 15 000 хил. лв. за доставка, реновиране и модернизация на метровлакове; 2. по бюджета на община Габрово – 4000 хил. лв. за: а) ремонт и благоустрояване на улици, тротоари, междублокови пространства, укрепване и отводняване на инфраструктурни обекти, намиращи в гр. Габрово – 3500 хил. лв.; б) ремонт на общинската пътна мрежа и на улици в с. Велковци, с. Гиргини, с. Борики, с. Поповци, с. Прахали, с. Дебел дял и с. Орловци, община Габрово – 500 хил. лв.; 3. по бюджета на община Петрич – 1400 хил. лв. за: а) реконструкция и рехабилитация на съществуващо трасе и изграждане на новопроектирана част от общински път BLG 1181, намиращ се в землището на с. Рупите, община Петрич, в участък от връзката на проектното трасе с общински път BLG 2155 до античен град Хареклея Синтика – 1200 хил. лв.; б) изграждане на допълнителни съоръжения за защита на съществуващ преносен газопровод – 200 хил. лв.

(2) Допълнителните трансфери по ал. 1, т. 1 да се осигурят за сметка на предвидените разходи по централния бюджет за 2019 г.

(3) Допълнителните трансфери по ал. 1, т. 2 и 3 да се осигурят чрез преструктуриране на разходите и/или трансферите по централния бюджет за 2019 г.

Чл. 2. (1) Одобрява допълнителни разходи по бюджета на Министерския съвет за 2019 г. в размер 500 хил. лв. за довършителни дейности на храм „Св. Прокопий Варненски“ – гр. Варна.

(2) Средствата по ал. 1 да се осигурят за сметка на преструктуриране на разходите и/или трансферите по централния бюджет за 2019 г.(3) Със сумата по ал. 1 да се увеличат разходите по „Политика в областта на правото на вероизповедание“, бюджетна програма „Вероизповедания“, по бюджета на Министерския съвет за 2019 г. и показателите по чл. 6, ал. 3 от Закона за държавния бюджет на Република България за 2019 г.

Чл. 3. Главният секретар на Министерския съвет да извърши съответните промени по бюджета на Министерския съвет за 2019 г. и да уведоми министъра на финансите.

Чл. 4. Министърът на финансите да извърши произтичащите от чл. 1 и 2 промени по централния бюджет за 2019 г., включително на бюджетните взаимоотношения на общините с централния бюджет за 2019 г.

Заключителни разпоредби§ 1. В Постановление № 315 на Министерския съвет от 2018 г. за одобряване на допълнителни разходи/трансфери за 2018 г. (обн., ДВ, бр. 107 от 2018 г.; изм. и доп., бр. 1 и 31 от 2019 г.) в чл. 1 т. 20 се изменя така: „20. по бюджета на община Ябланица – 201 997 лв. за „Реконструкция на вътрешна водопроводна мрежа – гр. Ябланица, ул. Мико Петков от ОТ 259 до ОТ 165, II етап – висока зона от ОТ 259 до ОТ 246“;“.§ 2. Постановлението се приема на основание чл. 55а и чл. 109, ал. 3 от Закона за публичните финанси.§ 3. Изпълнението на постановлението се възлага на главния секретар на Министерския съвет и на кметовете на съответните общини.§ 4. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Веселин Даков