Постановление № 149 от 27 юни 2008 г. за отменяне на нормативни актове на Министерския съвет

ПОСТАНОВЛЕНИЕ № 149 ОТ 27 ЮНИ 2008 Г. за отменяне на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. Отменят се: 1. Наредбата за контрол на прекурсорите на наркотични вещества, приета с Постановление № 116 на Министерския съвет от 2004 г. (обн., ДВ, бр. 50 от 2004 г.; изм. и доп., бр. 78 от 2005 г., бр. 18 и 40 от 2006 г. и бр. 13 от 2008 г.).

2. Постановление № 116 на Министерския съвет от 2004 г. за приемане на Наредба за контрол на прекурсорите на наркотични вещества (ДВ, бр. 50 от 2004 г.).

Заключителни разпоредби § 2. В Наредбата за условията и реда за разрешаване на дейностите по чл. 73, ал. 1 от Закона за контрол върху наркотичните вещества и прекурсорите, приета с Постановление № 216 от 2004 г. (обн., ДВ, бр. 76 от 2004 г.; изм., бр. 3 и 78 от 2005 г.), се правят следните изменения: 1. В чл. 1 думите “от вещества от приложение № 4 към чл. 3, ал. 2 ЗКНВП, както и от смеси, в които се съдържат вещества от първа и втора категория на приложение № 4 към чл. 3, ал. 2 ЗКНВП” се заличават.

2. В чл. 2 думите “а при внос на вещества от приложение № 4 към чл. 3, ал. 2 ЗКНВП - изискванията на Наредбата за контрол на прекурсорите на наркотични вещества, приета с Постановление № 116 на Министерския съвет от 2004 г. (ДВ, бр. 50 от 2004 г.)” се заличават.

3. В чл. 8, ал. 2 и чл. 10, ал. 2 думите “Закона за Върховния административен съд” се заменят с “Административнопроцесуалния кодекс”.

4. Глава трета “Условия и ред за разрешаване на дейности с вещества от приложение № 4 към чл. 3, ал. 2 ЗКНВП, както и със смеси, в които се съдържат вещества от първа и втора категория на приложение № 4 към чл. 3, ал. 2 ЗКНВП” се отменя.

5. В § 1 от допълнителната разпоредба думите “и 4” се заличават.

6. Приложение № 3 към чл. 29, ал. 1 се отменя. § 3. Постановлението влиза в сила от деня на обнародването му в “Държавен вестник”.

Министър-председател: Сергей Станишев

Главен секретар на Министерския съвет: Севдалин Мавров