Постановление № 127 от 25 юни 2010 г. за изменение на Правилника за прилагане на Закона за социално подпомагане, приет с Постановление № 243 на Министерския съвет от 1998 г.

ПОСТАНОВЛЕНИЕ № 127 ОТ 25 ЮНИ 2010 Г. за изменение на Правилника за прилагане на Закона за социално подпомагане,приет с Постановление № 243 на Министерския съвет от 1998 г.(обн., ДВ, бр. 133 от 1998 г.; изм. и доп., бр. 38, 42 и 112 от 1999 г., бр. 30, 48 и 98 от 2000 г.; попр., бр. 100 от 2000 г.; изм. и доп., бр. 19 и 97 от 2001 г., бр. 26, 46, 81 и 118 от 2002 г., бр. 40 от 2003 г., бр. 115 от 2004 г., бр. 31 и 103 от 2005 г., бр. 54 и 93 от 2006 г., бр. 101 от 2007 г., бр. 26 от 2009 г. и бр. 27, 41, 43 и 45 от 2010 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 31, ал. 2 думите „се извършва по“ се заменят с „може да се извършва по касов и“. § 2. В приложение № 1 към чл. 26, ал. 1 се правят следните изменения: 1. В т. Х след думата „жилище“ се поставя запетая, а думите „или вилен“ се заменят с „вилен, селскостопански или горски“.

2. Точка ХІV се отменя. § 3. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Росен Желязков