Административният съд – Стара Загора, на основание чл. 181, ал. 1 и 2 във връзка с чл. 188 от Административнопроцесуалния кодекс съобщава, че е постъпила жалба от сдружение „Регионален природозащитен център – На ти с природата“ със седалище и адрес на управление София, ул. Г. С. Раковски 191, вх. Б, представлявано от Габриеле Пападопова – председател на управителния съвет на сдружението; Максим Романов Къдрев от Стара Загора, ул. Иван Вазов 3, вх. Г, ап. 3; Янка Светиева Минева от Стара Загора, ул. Цар Иван Асен ІІ № 159, ет. 2, и Гено Паунов Генов от Стара Загора, бул. Цар Симеон Велики 65, ет. 4, ап. 71, с която се оспорват като нищожни и незаконосъобразни разпоредбите на чл. 19, ал. 2, 3, 4 и 5, чл. 20, чл. 21, ал. 1, 2 и 3, чл. 22, ал. 1, 2 и 4, чл. 23, чл. 24, т. 2 и 3, чл. 30, т. 7 и 8, чл. 31, ал. 1, чл. 37 и чл. 41, т. 2.1, 2.2, 2.4, 2.5, 2.6 и 2.8 от Наредбата за реда и условията при отглеждане на животни в населените места на община Стара Загора, приета с Решение № 170 от 26.04.2012 г. на Общинския съвет – гр. Стара Загора. По оспорването е образувано адм. д. № 26/2016 г., насрочено за 7.04.2016 г. от 14,30 ч.