Наредба за изменение и допълнение на Наредба № 2 от 2000 г. за проектиране на строежи, предназначени за производство и съхраняване на взривни вещества, огнестрелни оръжия и боеприпаси

МИНИСТЕРСТВО НА РЕГИОНАЛНОТО РАЗВИТИЕ И БЛАГОУСТРОЙСТВОТО

Наредба за изменение и допълнение на Наредба № 2 от 2000 г. за проектиране на строежи, предназначени за производство и съхраняване на взривни вещества, огнестрелни оръжия и боеприпаси (ДВ, бр. 58 от 2000 г.) § 1. В чл. 2, ал. 1, т. 1 думите “Закона за териториално и селищно устройство” се заменят със “Закона за устройство на територията”. § 2. В чл. 8 думите “Наредба № 6 за разрешаване ползването на строежите в Република България (обн., ДВ, бр. 72 от 1999 г.; попр., бр. 96 от 1999 г.)” се заменят с “Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти (ДВ, бр. 72 от 2003 г.)”. § 3. В чл. 17 се правят следните изменения: 1. В ал. 1 т. 5 се изменя така: “5. полуоткрити, покрити и закрити стрелбища при осигуряване на мерки за безопасност;”.

2. В ал. 2 думите “Наредба № 5 за правила и норми по териториално и селищно устройство (обн., ДВ, бр. 48 от 1995 г.; изм. и доп., бр. 30 от 1996 г. и бр. 7 от 1998 г.)” се заменят с “Наредба № 7 от 2003 г. за правила и нормативи за устройство на отделните видове територии и устройствени зони (обн., ДВ, бр. 3 от 2004 г.; изм. и доп., бр. 10 от 2005 г.)”. § 4. В глава четвърта, заглавието на раздел II думата “закрити”се заличава. § 5. В чл. 31 се правят следните изменения и допълнения: 1. Създават се ал. 1 и 2: “(1) Стрелбищата в зависимост от предназначението им са спортни, тренировъчни и др.

(2) Стрелбищата за спортни и тренировъчни цели могат да бъдат изпълнени като полупокрити, покрити и закрити строежи.”

2. Досегашният текст на чл. 31 става ал. 3 и в нея думата “закрити” се заличава. § 6. Създава се чл. 31а: “Чл. 31а. (1) Стрелбищата за спортни и тренировъчни цели се проектират с огнева зона с дължина, както следва: 1. при употреба на пневматично оръжие - 10 m; 2. при употреба на огнестрелно оръжие - съответно 25, 50, 100 и 300 m.

(2) При проектиране на стрелбищата по ал. 1, т. 1, както и на стрелбищата по ал. 1, т. 2 с огнева зона с дължина съответно 25 и 50 m се спазват изискванията на глава девета, раздел I “Спортна стрелба” от нормите за проектиране на спортни сгради и съоръжения (отпечатани в “Нормативна база на проектирането и строителството”, 1989 г. - специализирано издание на Комитета по териториално и селищно устройство).

(3) Изискванията при проектиране на стрелбища по ал. 1, т. 2 с огнева зона с дължина съответно 100 и 300 m се определят със заданието за проектиране.” § 7. В чл. 32 се правят следните допълнения: 1. В ал. 2 след думите “Дължината на” се добавя “огневата зона в”.

2. В ал. 5, изречение второ след думите “с широчина” се добавя “не по-малка от”. § 8. В чл. 40, ал. 1 се правят следните изменения: 1. Думите “съобразно общите изисквания на Правилника за устройство на електрически уредби (ДИ “Техника”, С., 1980 г.)” се заменят с “при спазване изискванията на Наредба № 3 от 2004 г. за устройството на електрическите уредби и електропроводните линии (ДВ, бр. 90 и 91 от 2004 г.)”.

2. Думите “Наредба № 2 от 1999 г. за проектиране на електрически уредби в сгради (ДВ, бр. 11 от 1999 г.)” се заменят с “Наредба № 4 от 2003 г. за проектиране, изграждане и експлоатация на електрически уредби в сгради (ДВ, бр. 76 от 2003 г.; попр., бр. 79 и 87 от 2003 г.; изм., бр. 14 от 2004 г.)”. § 9. В чл. 42 думите “Правилника за устройство на електрически уредби” се заменят с “Наредба № 3 от 2004 г. за устройството на електрическите уредби и електропроводните линии”. § 10. В чл. 66 се правят следните изменения: 1. В ал. 1 думите “Нормите за проектиране на мълниезащитата на сгради и външни съоръжения (отпечатани в Бюлетин “Строителство и архитектура”, бр. 1 от 1988 г.; изм. № 1, ДВ, бр. 10 от 1999 г.)” се заменят с “Наредба № 8 от 2004 г. за мълниезащитата на сгради, външни съоръжения и открити пространства (ДВ, бр. 6 от 2005 г.)”.

2. В ал. 2 думите “Нормите за проектиране на мълниезащитата на сгради и външни съоръжения” се заменят с “Наредба № 8 от 2004 г. за мълниезащитата на сгради, външни съоръжения и открити пространства”. § 11. В чл. 88, ал. 1 думите “чл. 169, т. 3 и 4 и чл. 170 от Закона за териториално и селищно устройство” се заменят с “чл. 232, ал. 4, т. 1 и 2 и чл. 233 от Закона за устройство на територията”. § 12. В § 1 от преходните и заключителните разпоредби думите “чл. 201, ал. 1 от Закона за териториално и селищно устройство” се заменят с “§ 18, ал. 1 от заключителните разпоредби на Закона за устройство на територията”. § 13. Навсякъде в наредбата думите “населени места” и “населени места и селищни образувания” се заменят с “урбанизирани територии”.

Министър: В. Церовски