Постановление № 61 от 8 март 2013 г. за одобряване на целева субсидия за капиталови разходи по бюджетите на община Варна и на община Русе за 2013 г.

ПОСТАНОВЛЕНИЕ № 61 ОТ 8 МАРТ 2013 Г. за одобряване на целева субсидия за капиталови разходи по бюджетите на община Варна и на община Русе за 2013 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява целева субсидия за капиталови разходи в размер до 5 300 000 лв. по бюджетите на община Варна и на община Русе за 2013 г., разпределена, както следва: 1. по бюджета на община Варна – до 5 000 000 лв., за финансиране на обект „Рехабилитация на пътната настилка на бул. „Владислав Варненчик“ – Варна; 2. по бюджета на община Русе – до 300 000 лв., за финансиране обновяването на детски площадки в Русе.

(2) Средствата по ал. 1 да се осигурят чрез преструктуриране на разходите по централния бюджет за 2013 г.

Чл. 2. Министърът на финансите да извърши налагащите се от чл. 1 промени на бюджетните взаимоотношения на съответната община с централния бюджет за 2013 г. по реда на чл. 34, ал. 1 от Закона за устройството на държавния бюджет.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите, на кмета на община Варна и на кмета на община Русе. § 3. Постановлението влиза в сила от 11 март 2013 г.

Министър-председател: Бойко Борисов

Главен секретар на Министерския съвет: Росен Желязков