Решение № 546 от 31 юли 2003 г. за предоставяне на концесия за добив на подземни богатства - строителни материали - пясъци и чакъли, по чл. 2, т. 5 от Закона за подземните богатства, от находище „Градище-2", с. Бошуля, община Септември, област Пазарджик, на „ВРИС" - ЕООД, Пазарджик

РЕШЕНИЕ № 546 ОТ 31 ЮЛИ 2003 Г. за предоставяне на концесия за добив на подземни богатства — строителни материали - пясъци и чакъли, по чл. 2, т. 5 от Закона за подземните богатства, от находище „Градище-2", с. Бошуля, община Септември, област Пазарджик, на „ВРИС" — ЕООД, Пазарджик

На основание чл. 5, т. 3, чл. 6, ал. 3 и чл. 54, ал. 5 и 6 във връзка с чл. 29 от Закона за подземните богатства

МИНИСТЕРСКИЯТ СЪВЕТ

РЕШИ: 1.Предоставя концесия за добив на подземни богатства по чл. 2, т. 5 от Закона за подземните богатства—строителни материали—пясъци и чакъли, представляващи изключителна държавна собственост, от находище „Градище-2", с. Бошуля, община Септември, област Пазарджик.

2. Определя концесионна площ в размер 459,9 дка, включваща част от площта на утвърдените запаси на находище „Градище-2", с. Бо-шуля, община Септември, област Пазарджик, и необходимите площи за осъществяване на дейността по концесията, при граници с координати на точките с номера от 1 до 18 включително в координатна система „1970 г.", които са неразделна част от концесионния договор.

3. Определя срок на концесията 25 години.

4. Определя пряко за концесионер „ВРИС" — ЕООД, Пазарджик.

5. Определя основните права и задължения по концесията, както следва: 5. 1. Основни права на концесионера: 5.1.1. да добива пясъци и чакъли в границите на находището по т. 1; 5.1.2. право на собственост върху добитите пясъци и чакъли; 5.1.3. да извършва преработка, складиране, транспортиране и продажба на добитите пясъци и чакъли; 5.1.4. да ползва за срока на концесията съществуващата до момента на подписването на концесионния договор геоложка и техническа документация и информация; 5.1.5. да извършва за своя сметка и след предварително съгласуване с концедента и с компетентните органи необходимите дейности, свързани с добива, включително допроучване и експлоатационно проучване на подземните богатства в находището по т. 1. 5.

2. Основни задължения на концесионера: 5.2.1. да приеме обекта по т. 1 от концедента; 5.2.2. да предприеме всички правни и фактически действия по промяна на предназначението на земята след приемането на обекта по т. 1; 5.2.3. да заплаща на концедента дължимите концесионни възнаграждения при условия и в срокове, определени в концесионния договор; 5.2.4. да изготви и представи на концедента: 5.2.4. 1. цялостен работен проект за добив и първична преработка на подземните богатства за осъществяване на свързаните с концесията дейности, съгласуван с министъра на околната среда и водите; срокът за представяне е 8 месеца от влизането в сила на концесионния договор; след съгласуване от концедента цялостният работен проект става неразделна част от концесионния договор; 5.2.4. 2.годишен работен проект за добив и първична преработка на подземните богатства; срокът за представяне е 30 декември на предходната година; след съгласуване с министъра на околната среда и водите годишният работен проект става неразделна част от концесионния договор; 5.2.5. да разработва находището добросъвестно, като не допуска неправилна, изборна експлоатация, която може да доведе до загуби на подземни богатства или до икономическа неизгодност за бъдещото разработване на находището; 5.2.6. да изземва подземните богатства от земните недра при минимални загуби; 5.2.7. да допуска по всяко време до концесионната площ по т. 2 контролни органи и оторизирани представители на концедента и да им предоставя документи и информация, имащи отношение към изпълнението на задълженията по концесионния договор; 5.2.8. да води и предоставя на концедента или на посочен от него компетентен държавен орган подробна геоложка, техническа и друга документация и информация, изготвена във връзка с ползването на находището в границите на концесионната площ по т. 2; 5.2.9.да не предоставя на трети лица без разрешение на концедента геоложка, техническа или друга документация и информация, която притежава във връзка и по повод на концесията; 5.2.10. да застрахова обекта по т. 1, ако той може да бъде застрахован съгласно Закона за застраховането; 5.2.11. да предаде обекта по т. 1 при прекратяване на концесионния договор при условия и по ред, определени в него. 5.

3. Основни права на концедента: 5.3.1. да получава дължимите от концесионера концесионни възнаграждения при условия и в срокове, определени в концесионния договор; 5.3.2. право на собственост върху всяка геоложка, техническа и друга информация и документация, изготвена във връзка с разработването на находището по т. 1; 5.3.3. да контролира изпълнението на задълженията на концесионера по концесионния договор и условията на концесията, включително чрез право на достъп до концесионната площ по т.2 и чрез получаване от концесионера на документи и информация; 5.3.4. да приеме обекта по т. 1 при прекратяване на концесионния договор при условия и по ред, определени в него. 5.

4. Основни задължения на концедента: 5.4.1. да предаде обекта по т. 1 на концесионера в срок до един месец от влизането в сила на решението; 5.4.2. да не пречи на концесионера да осъществява правата си по концесията освен в случаите, уредени в нормативен акт и в концесионния договор; 5.4.3. да оказва съдействие при осъществяването на концесията съгласно договорните условия, включително чрез своевременно съгласуване на предоставените от концесионера цялостен и годишни работни проекти.

6. Определя следните условия за осъществяване на концесията: 6.1. При наличие на форсмажорни обстоятелства, определени в концесионния договор, концедентът има право да посочи, а концесионерът е длъжен да приеме и търпи трети лица да добиват и да се ползват от подземните богатства в границите на концесионната площ по т. 2. В случаите по предходното изречение концесионерът няма право на обезщетение.

6.2. При осъществяване на концесията и на свързаните с нея дейности концесионерът е длъжен: 6.2.1. да изпълнява изискванията, свързани с опазването на околната среда, водите, защитените със закон територии и обекти, културни и исторически паметници, националната сигурност, отбраната на страната и обществения ред; 6.2.2. да спазва изискванията за безопасни условия на работа, като внедрява технологии за експлоатация на находището, намаляващи рисковете от трудови злополуки и подобряващи хигиената на труда; 6.2.3. да изпълнява параметрите на концесията, предложени с цялостния работен проект за разработка на находище „Градище-2"—приложение към концесионния договор; 6.2.4. да извършва всички дейности по предоставената концесия в съответствие с установените технически и технологични стандарти; 6.2.5. да не изгражда сгради и трайни съоръжения върху земята, на която или под която е находището на подземни богатства; 6.2.6. да спазва условията в издаденото решение по оценка на въздействието върху околната среда; 6.2.7. да изготви, а при необходимост и да актуализира проект за рекултивация на терените и след одобряването на проекта от компетентните органи да изпълнява одобрените и изискващи се рекултивационни мероприятия; 6.2.8. да изпълнява съгласуваните от концедента цялостен и годишни работни проекти. 6.

3. Да не прехвърля права и/или задължения по концесионния договор освен с писменото съгласие на концедента.

6.4. За осъществяване на концесията не се изискват задължителни подобрения.

6.5. Добивните работи да започнат след предствяне в Министерството на регионалното развитие и благоустройството на цялостен работен проект за добив от находището по т. 1, съгласуван с Министерството на околната среда и водите.

7. Концесионният договор влиза в сила от датата на подписването му.

8. Определя за начален срок на концесията датата на цялостния работен проект за добив и първична преработка.

9. Определя следните видове гаранции за изпълнение на задълженията по концесионния договор: 9. 1. Безусловни неотменяеми банкови гаранции от първокласна българска банка за гарантиране изпълнението на задължението за заплащане на концесионното възнаграждение: 9.1.1. за първия отчетен период гаранцията е в размер на сумата по т. 10.5 и се представя на концедента в 30-дневен срок от влизането в сила на концесионния договор; 9.1.2. за всеки следващ отчетен период, определен по реда на т. 9.1, гаранцията е в размер 30 на сто от концесионното възнаграждение за предходния период и се представя на концедента в 30-дневен срок след периода на плащане; 9.1.3. банковата гаранция по т. 9.1.1 и 9.1.2 следва да бъде валидна до 60 дни от изтичането на съответния отчетен период. 9.

2. Откриване от страна на концесионера на специална банкова сметка в посочена от концедента банка за обезпечаване изпълнението на задълженията, свързани с опазване и възстановяване на околната среда: 9.2.1. в специалната банкова сметка по т. 9.2 концесионерът отчислява всяко 6-месечие за срока на концесията сума, представляваща 10 на сто от дължимото за срока концесионно възнаграждение; 9.2.2. за първия отчетен период гаранцията по т. 9.2 е в размер 2000 лв. и се представя на концедента в 30-дневен срок от влизането в сила на концесионния договор; 9.2.3.начинът за разпореждане със сметката по т. 9.2 се определя в концесионния договор.

9.3. Право на концедента да прекрати едностранно концесионния договор при неизпълнение от страна на концесионера на основните задължения и условията на концесията по това решение.

9.4. Неустойки при неизпълнение или при забавено изпълнение от страна на концесионера на договорните задължения и лихви за забавено изпълнение на парични задължения. Конкретните размери на неустойките и лихвите и моментът на неизпълнението на отделните задължения се определят в концесионния договор. 9.

5. Във всички случаи на неизпълнение от страна на концесионера концедентът има право да търси и обезщетение по общите правила.

10. Определя концесионното възнаграждение, както следва: 10.1. Периодични парични възнаграждения за срока на концесията, дължими на 6-месечни вноски, като срокът за плащане е 30-о число на месеца, следващ съответния период. 10.

2. Отчетните периоди се определят от 1 януари до 30 юни и от 1 юли до 31 декември за всяка календарна година от срока на концесията.

10.3. Размерът на възнаграждението се определя конкретно за всяка 6-месечна вноска като сума от: 10.3.1. пет на сто върху стойността, определена съгласно чл. 3 от Методиката за определяне на конкретния размер на концесионното възнаграждение за добив на строителни и скално-облицовъчни материали, когато суровината се реализира директно без преработка; 10.3.2. пет на сто върху стойността, определена съгласно чл. 4 от Методиката за определяне на конкретния размер на концесионното възнаграждение за добив на строителни и скално-облицовъчни материали, когато суровината се реализира след преработка. 10.

4. Минималният размер на концесионното възнаграждение за всяко 6-месечие от срока на концесията не може да бъде по-малък от сумата, определена на базата на 24 225 тона произведена продукция и концесионното възнаграждение на 1 тон краен продукт за предходното 6-месечие.

10.5. Размерът на сумата, определена по реда на т. 10.4, не може да бъде по-малък от 3053 лв.

11. Определя други изисквания, свързани с концесията: 11.1. Приложимо право по отношение на концесията е българското. 11.

2. Всички спорове между страните по концесионния договор се решават по взаимно съгласие, а в случай на непостигане на съгласие спорът се решава по реда на Гражданския процесуален кодекс.

12. Упълномощава министъра на регионалното развитие и благоустройството в срок един месец от влизането в сила на решението да проведе преговори и да сключи договор за концесия с „ВРИС"-ЕООД, Пазарджик, да организира контрола по изпълнението му и да представлява концедента в правоотношенията, възникнали във връзка с договора, с изключение на тези по неговото прекратяване.

За министър-председател: Лидия Шулева

Главен секретар на Министерския съвет: Севдалин Мавров