Закон за изменение и допълнение на Закона за радиото и телевизията

УКАЗ № 359

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение и допълнение на Закона за радиото и телевизията, приет от ХL Народно събрание на 9 ноември 2005 г.

Издаден в София на 14 ноември 2005 г.

Президент на републиката: Георги Първанов

Подпечатан с държавния печат.

Министър на правосъдието: Георги Петканов

ЗАКОН за изменение и допълнение на Закона за радиото и телевизията (обн., ДВ, бр. 138 от 1998 г., бр. 60 от 1999 г. - Решение № 10 на Конституционния съд от 1999 г., изм., бр. 81 от 1999 г., бр. 79 от 2000 г., бр. 96 от 2001 г., бр. 77 и 120 от 2002 г., бр. 99 и 114 от 2003 г., бр. 99 и 115 от 2004 г., бр. 88 от 2005 г.) § 1. В чл. 5 след думата “лицензия” се добавя “и/или регистрация”. § 2. В чл. 6, ал. 1 след думата “лицензия” се добавя “и/или регистрация”. § 3. В чл. 19 се правят следните изменения и допълнения: 1. Досегашният текст става ал. 1.

2. Създава се ал. 2: “(2) Радио- и телевизионните оператори представят всяка година на Съвета за електронни медии при поискване доказателства за търговските и отстъпените авторски права за защитени произведения в своите програми и за отстъпените сродни права за предоставянето за разпространение на чужди програми.”

3. Създава се ал. 3: “(3) В едномесечен срок от получаването на данните Съветът за електронни медии обобщава информацията по ал. 2 и я изпраща на съответните длъжностни лица по Закона за авторското право и сродните му права.” § 4. Член 25 се изменя така: “Чл. 25. Членове на Съвета за електронни медии могат да бъдат лица с българско гражданство, висше образование и опит в следните области: електронни медии, далекосъобщения, журналистика, право или икономика, и имат обществен авторитет и професионално признание.” § 5. В чл. 84 се правят следните изменения: 1. В ал. 1 думите “след всеки изтекъл период от 45 мин” се заменят с “веднъж във всеки изтекъл период от 45 мин”.

2. Алинея 2 се изменя така: “(2) Между две последователни прекъсвания в предавания, освен тези по ал. 1, следва да е изтекъл период от поне 20 мин.” § 6. Член 102 се изменя така: “Чл. 102. (1) Средствата във фонд “Радио и телевизия” се набират от: 1. събраните месечни такси за приемане на радио- и телевизионни програми; 2. първоначалните и годишните лицензионни, съответно регистрационни такси, събирани от Съвета за електронни медии; 3. лихви върху средствата, набирани във фонда; 4. дарения и завещания; 5. други източници, определени в закон.

(2) Лицензионните и регистрационните такси, събирани от Съвета за електронни медии, покриват административните му разходи за дейностите, свързани с лицензирането, регистрирането и надзора върху дейността за спазване на условията, предвидени в лицензиите, и на условията, при които е извършена регистрацията.

(3) Радио- и телевизионните оператори заплащат такси, както следва: 1. първоначална лицензионна такса, включително: а) за проверка на редовността на документите; б) за издаване на лицензията; 2. първоначална регистрационна такса, включително: а) за проверка на редовността на документите; б) за извършване на регистрацията и за издаване на удостоверение; 3. годишна такса: а) за надзор върху дейността на лицензирания радио- и телевизионен оператор за спазването на закона и на условията, при които е издадена лицензията; б) за надзор върху дейността на регистрирания радио- и телевизионен оператор за спазване на заявения програмен проект, програмна концепция, програмен профил или програмна схема; 4. такса за изменение и допълнение на лицензията, съответно за промени в регистрираните обстоятелства, включително: а) за разглеждане на искането; б) за извършване на промените; 5. такса за удължаване срока на лицензията; 6. такса за издаване на дубликат на лицензията, съответно на удостоверението за регистрация.

(4) Размерът на първоначалната лицензионна, съответно регистрационна такса се определя съобразно необходимите административни разходи по подготовката и издаването на лицензията, съответно по регистрацията, въз основа на следните критерии: 1. брой на регистрираните жители, които могат да бъдат обслужени от лицензираната, съответно регистрираната дейност; 2. териториален обхват на дейността; 3. вид на лицензираната или регистрираната дейност.

(5) Размерът на годишната такса се определя съобразно административните разходи на Съвета за електронни медии за: 1. надзора по спазването на условията за радио- и телевизионна дейност - за годишната лицензионна такса; 2. надзора по спазването на заявените от регистрираните оператори програмен проект, програмна концепция, програмен профил или програмна схема - за годишната регистрационна такса.

(6) Размерът, сроковете и начините на заплащането на таксите по ал. 3 се определят с Тарифа за таксите за радио- и телевизионна дейност, одобрена от Министерския съвет. Тарифата се внася в Министерския съвет от министъра на културата по предложение на Съвета за електронни медии.

(7) Таксите по ал. 3 се определят в съответствие със следните принципи: 1. равнопоставеност на радио- и телевизионните оператори; 2. пропорционалност по отношение на административните разходи; 3. насърчаване на конкуренцията и на предоставянето на нови услуги; 4. задоволяване потребностите на обществото от качествени радио- и телевизионни услуги.

(8) Лицензираните радио- и телевизионни оператори заплащат еднакви лицензионни такси при еднакъв вид и обхват на лицензираната радио- и телевизионна дейност.

(9) Приходите от таксите по ал. 3 се администрират от Съвета за електронни медии.” § 7. В чл. 105 ал. 3 се изменя така: “(3) Българското национално радио и Българската национална телевизия осъществяват радио- и телевизионна дейност като национални обществени оператори въз основа на лицензии и регистрации, издадени по реда на този закон. Българското национално радио и Българската национална телевизия се лицензират и регистрират за далекосъобщителна и програмна дейност по реда на Закона за далекосъобщенията и този закон без търг или конкурс.” § 8. В чл. 110, ал. 2 числото “19” се заменя с “чл. 19, ал. 1”. § 9. В чл. 122, т. 2 думите “чл. 19” се заменят с “чл. 19, ал. 1”. § 10. В чл. 126 се правят следните изменения и допълнения: 1. В ал. 1 след думите “чл. 16 - 18” се добавя “чл. 19, ал. 1”, а думите “и чл. 107, ал. 3” се заличават.

2. В ал. 3 думите “чл. 19” се заменят с “чл. 19, ал. 1”.

3. Създава се ал. 4: “(4) За нарушение на разпоредбата на чл. 19, ал. 2 на радио- и телевизионните оператори се налага имуществена санкция в размер от 2000 до 5000 лв. При повторно нарушение имуществената санкция се налага в двоен размер.” § 11. В чл. 127, ал. 4 след думите “по чл. 19” се добавя “ал. 1”. § 12. В § 51 от преходните и заключителните разпоредби на Закона за изменение и допълнение на Закона за радиото и телевизията (ДВ, бр. 96 от 2001 г.) се правят следните изменения и допълнения: 1. В ал. 2 думите “през първия мандат след конституирането си” се заменят със “след втората и четвъртата година от конституирането му”.

2. В ал. 3 се създава изречение второ: “Техният 6-годишен мандат започва да тече от датата на избирането или назначаването им.”

3. В ал. 4 се създава изречение второ: “Техният 6-годишен мандат започва да тече от датата на избирането или назначаването им.”

Заключителна разпоредба § 13. Министерският съвет одобрява тарифата по чл. 102, ал. 6 в срок три месеца от влизането в сила на този закон.

Законът е приет от ХL Народно събрание на 9 ноември 2005 г. и е подпечатан с официалния печат на Народното събрание.

Председател на Народното събрание: Георги Пирински