Постановление № 309 от 14 декември 2018 г. за приемане на Класификатор на длъжностите на военнослужещите в Министерството на отбраната, структурите на пряко подчинение на министъра на отбраната и Българската армия

ПОСТАНОВЛЕНИЕ № 309 ОТ 14 ДЕКЕМВРИ 2018 Г. за приемане на Класификатор на длъжностите на военнослужещите в Министерството на отбраната, структурите на пряко подчинение на министъра на отбраната и Българската армия

МИНИСТЕРСКИЯТ СЪВЕТ ПОСТАНОВИ: Член единствен. Приема Класификатор на длъжностите на военнослужещите в Министерството на отбраната, структурите на пряко подчинение на министъра на отбраната и Българската армия.

Преходни и заключителни разпоредби § 1. Постановлението се приема на основание чл. 24, ал. 1 от Закона за отбраната и въоръжените сили на Република България. § 2. В Министерството на отбраната, структурите на пряко подчинение на министъра на отбраната и военните формирования от Българската армия да се извършат организационно-щатни промени за привеждане на организационно-щатната им структура в съответствие с Класификатора по член единствен и с определената численост в Плана за развитие на въоръжените сили до 2020 г., приет с Постановление № 382 на Министерския съвет от 2015 г. (обн., ДВ, бр. 3 от 2016 г.; изм. и доп., бр. 58 и 96 от 2016 г., бр. 51 от 2017 г. и бр. 56 от 2018 г.). § 3. Постановлението не се прилага за служба „Военна информация“ и служба „Военна полиция“, в които се приемат отделни класификатори на длъжностите за военнослужещи. Длъжностите за ръководителите на служба „Военна информация“ и служба „Военна полиция“ са приравнени съответно на длъжностни нива 36 и 35 по Класификатора по член единствен. § 4. Отменя се Класификаторът на длъжностите на военнослужещите в Министерството на отбраната, структурите на пряко подчинение на министъра на отбраната и Българската армия, приет с Постановление № 84 на Министерския съвет от 2010 г. (ДВ, бр. 34 от 2010 г.). § 5. Длъжностните нива на длъжностите за военнослужещи в задгранични представителства на Република България, международни организации или други международни инициативи извън и на територията на страната се приравняват на длъжностните нива съгласно Класификатора по член единствен с акт на министъра на отбраната. § 6. Необходимите средства за изпълнение на постановлението се осигуряват в рамките на бюджета на Министерството на отбраната за съответната година. § 7. Изпълнението на постановлението се възлага на министъра на отбраната. § 8. Постановлението влиза в сила от 1 януари 2019 г.

За министър-председател: Томислав Дончев

Главен секретар на Министерския съвет: Веселин Даков

Приложение към член единствен

КЛАСИФИКАТОР

НА ДЛЪЖНОСТИТЕ НА ВОЕННОСЛУЖЕЩИТЕ В МИНИСТЕРСТВОТО НА ОТБРАНАТА, СТРУКТУРИТЕ НА ПРЯКО ПОДЧИНЕНИЕ НА МИНИСТЪРА НА ОТБРАНАТА И БЪЛГАРСКАТА АРМИЯ

ВИЖ приложението

11079http://dv.parliament.bg/DVPics/2018/105_18/105_lasifikator.pdf