Постановление № 228 от 28 октомври 2005 г. за изменение и допълнение на Правилника за устройството и дейността на Междуведомствения съвет по въпросите на граничния контрол, приет с Постановление № 70 на Министерския съвет от 1998 г.

ПОСТАНОВЛЕНИЕ № 228 ОТ 28 ОКТОМВРИ 2005 Г. за изменение и допълнение на Правилника за устройството и дейността на Междуведомствения съвет по въпросите на граничния контрол (загл. изм. - ДВ, бр. 39 от 2003 г.), приет с Постановление № 70 на Министерския съвет от 1998 г. (обн., ДВ, бр. 39 от 1998 г.; изм. и доп., бр. 96 от 2000 г., бр. 115 от 2002 г., бр. 39 от 2003 г., бр. 86 от 2004 г. и бр. 78 от 2005 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 3, ал. 2 думите “заместник министър-председател” се заменят с “министър”. § 2. В т. 3 от приложението към чл. 3, ал. 1 “Състав на Междуведомствения съвет по въпросите на граничния контрол” се добавят: “заместник-министър на вътрешните работи директорът на Агенция “Митници”, а думите “заместник-председател на Държавната агенция за метрология и технически надзор” се заличават.

Заключителна разпоредба § 3. В чл. 11 от Наредбата за граничните контролно-пропускателни пунктове, приета с Постановление № 104 на Министерския съвет от 2002 г. (обн., ДВ, бр. 54 от 2002 г.; изм. и доп., бр. 24 и 86 от 2004 г.), се правят следните изменения: 1. В ал. 1 думите “заместник министър-председател” се заменят с “министър”.

2. В ал. 2 думите “Заместник министър-председателят” се заменят с “Министърът”.

За министър-председател: Ивайло Калфин

Главен секретар на Министерския съвет: Севдалин Мавров