Постановление № 86 от 15 април 2013 г. за изменение и допълнение на Постановление № 67 на Министерския съвет от 2013 г. за приемане на план-сметка за разходите по подготовката и произвеждането на избори за народни представители през 2013 г.

ПОСТАНОВЛЕНИЕ № 86 ОТ 15 АПРИЛ 2013 Г. за изменение и допълнение на Постановление № 67 на Министерския съвет от 2013 г. за приемане на план-сметка за разходите по подготовката и произвеждането на избори за народни представители през 2013 г.

МИНИСТЕРСКИЯТ СЪВЕТ ПОСТАНОВИ: § 1. В чл. 1 думите „21,0 млн. лв.“ се заменят с „21 210 000 лв.“. § 2. В чл. 5, ал. 1 след думите „бюджетни кредити“ се поставя запетая и се добавя „включително Българската телеграфна агенция“. § 3. В приложението към чл. 1 се правят следните изменения и допълнения: 1. В т. 5 запетаята и думите „в т.ч. за организацията на международен пресцентър“ се заличават, а числото „550 000“ се заменя със „710 000“.

2. Създава се т. 8: „8. Разходи на Българската телеграфна агенция за организацията на международен пресцентър – 50 000.“

3. На ред „Общо“ числото „21 000 000“ се заменя с „21 210 000“.

Министър-председател и министър на външните работи: Марин Райков

Главен секретар на Министерския съвет: Росен Желязков