Наредба за изменение на Наредба № 2 от 2007 г. за награждаването на български културни дейци за постигнати високи творчески резултати или принос в развитието и популяризирането на културата

МИНИСТЕРСТВО НА КУЛТУРАТА

Наредба за изменение на Наредба № 2 от 2007 г. за награждаването на български културни дейци за постигнати високи творчески резултати или принос в развитието и популяризирането на културата (обн., ДВ, бр. 34 от2007 г.; изм., бр. 8 от 2008 г.)

Параграф единствен. Създава се чл. 7а: “ 7а. (1) Министърът на културата може да награждава с предметна и/ или парична награда български творци с изключителен принос към съответния род изкуство по повод годишнина от началото на творческата им дейност или годишнина от рождението им.

(2) Наградите по ал. 1 се присъждат на творци с не по-малко от 40 години творческа дейност или на възраст на и над 70 години.

(3) Размерът на парична награда по ал. 1 не може да надвишава 5000 лв.”

Министър: Ст. Данаилов