Решение № 528 от 26 юли 2018 г. за признаване на Сдружение „Национална организация „Малки български хора“ за представителна организация на национално равнище в Националния съвет за интеграция на хората с увреждания

РЕШЕНИЕ № 528

ОТ 26 ЮЛИ 2018 Г. за признаване на Сдружение „Национална организация „Малки български хора“ за представителна организация на национално равнище в Националния съвет за интеграция на хората с увреждания

На основание чл. 10, ал. 1, 2 и 3 във връзка с чл. 8, ал. 1, ал. 2, т. 3 и чл. 9, ал. 1 от Правилника за устройството и дейността на Националния съвет за интеграция на хората с увреждания и критериите за представителност на организациите на и за хора с увреждания (загл. изм. – ДВ, бр. 81 от 2015 г., в сила от 20.10.2015 г.), приет с Постановление № 346 на Министерския съвет от 2004 г. (обн., ДВ, бр. 114 от 2004 г.; изм. и доп., бр. 96 от 2005 г., бр. 101 от 2007 г., бр. 93 от 2009 г., бр. 23 от 2014 г., бр. 10 и 81 от 2015 г. и бр. 27 от 2018 г.)

МИНИСТЕРСКИЯТ СЪВЕТ

РЕШИ: Признава Сдружение „Национална организация „Малки български хора“ със седалище и адрес на управление – гр. София, ул. Ангел Кънчев № 2, вписано в регистъра на юридическите лица с нестопанска цел на Софийския градски съд с решение от 3 юни 1996 г., под № 2172, том 39, стр. 48, по ф.д. № 6540 от 1996 г., с БУЛСТАТ 121112644, за представителна организация на национално равнище в Националния съвет за интеграция на хората с увреждания за срок 3 години считано от 28 август 2018 г.

Министър-председател: Бойко Борисов

Главен секретар на Министерския съвет: Веселин Даков