Административният съд - Монтана, на основание чл. 188 във връзка с чл. 181, ал. 1 от АПК съобщава, че е образувано адм. дело № 503/2018 г. по протест на прокурор при Окръжната прокуратура - Монтана, срещу чл. 5, ал. 2 в частта „писмено уведомление от организаторите по чл. 11 от ЗСММ се отправя да кмета на общината най-късно 48 часа преди планираното начало на проявата“, чл. 31, ал. 4 и чл. 33, ал. 2 в частта „… и са били в състояние да предотвратят нарушението, но не са го сторили“ от Наредба № 1 за осигуряване и поддържане на обществения ред, сигурност и чистота на територията на община Бойчиновци, приета с Решение № 104 по протокол № 15 от 31.10.2008 г., изменена и допълнена с Решение № 353 по протокол № 34 от 24.04.2014 г.; Решение № 470 по протокол № 46 от 25.03.2015 г.; Решение № 2 по протокол № 2 от 26.11.2015 г. на Общинския съвет - гр. Бойчиновци. Конституирани страни по делото са: протестираща страна - прокурор при Окръжната прокуратура - Монтана, ответник - Общинският съвет - гр. Бойчиновци, чрез председателя, и служебно конституирана страна - Окръжната прокуратура - Монтана. Административно дело № 503/2018 г. е насрочено за 30.11.2018 г. от 10,15 ч.