Административният съд – Габрово, на основание чл. 188 във връзка с чл. 181, ал. 1 и 2 от АПК съобщава, че е постъпил протест от Владимира Райчева – прокурор в Районната прокуратура – Габрово, срещу разпоредбите на т. 3, 4, 5, 6, 7, 8, 11, 12, 13 и 14 от раздел V „Цени на услуги, предлагани от културните институти“ в частта „Регионална библиотека „Априлов – Палаузов“ – Габрово“ от приложение № 5 на Наредбата за определянето и администрирането на местните такси, цени на услуги и права на територията на община Габрово, приета с Решение № 29 от 26.02.2015 г.; изм. с Решение № 31 от 5.03 .2015 г.; доп. с Решение № 52 от 26.03.2015 г. на Общинския съвет – гр. Габрово, във връзка с което е образувано адм. д. № 329/2018 г. по описа на Административния съд – Габрово, насрочено за 9.01.2019 г. от 11 ч.