Решение № 678 от 24 август 2004 г. за предоставяне на концесия за добив на неметални полезни изкопаеми - индустриални минерали - кварц-фелдшпатова суровина - подземни богатства по чл. 2, т. 2 от Закона за подземните богатства, от находище “Канарата-запад”, разположено в землището на с. Хлябово, община Тополовград, област Хасково

РЕШЕНИЕ № 678

ОТ 24 АВГУСТ 2004 Г. за предоставяне на концесия за добив на неметални полезни изкопаеми - индустриални минерали - кварц-фелдшпатова суровина - подземни богатства по чл. 2, т. 2 от Закона за подземните богатства, от находище “Канарата-запад”, разположено в землището на с. Хлябово,община Тополовград, област Хасково

На основание чл. 5, т. 3, чл. 6, ал. 3, чл. 29 и чл. 54, ал. 5 и 6 от Закона за подземните богатства

МИНИСТЕРСКИЯТ СЪВЕТ

РЕШИ: 1. Концедентът предоставя концесия с предмет особено право на ползване на подземни богатства - неметални полезни изкопаеми - индустриални минерали - кварц-фелдшпатова суровина, чрез добив от находище “Канарата-запад” в землището на с. Хлябово, община Тополовград, област Хасково, индивидуализирано с координатите на точки с номера от 60 до 73 съгласно схема и координатен регистър в координатна система “1970 г.”, както и концесионна площ за осъществяване на дейностите по концесията по смисъла на чл. 37, ал. 1 от Закона за подземните богатства в размер 0,054 кв.км (54 дка) с координатите на точки с номера от 1 до 4.

2. Определя срок на концесията 35 години.

3. Определя за концесионер пряко - без търг или конкурс, “Магма - 97” - АД, София.

4. Концесията да се осъществява при следните условия: 4. 1. Правата и задълженията по концесията да не се прехвърлят на трети лица освен с писмено съгласие на концедента. 4.

2. Концесионерът да започне добив на подземното богатство по т. 1 не по-късно от придобиването на права върху земята, покриваща находище “Канарата-запад” или част от него, достатъчна за осъществяване на миннодобивната дейност съгласно одобрения цялостен работен проект. 4.

3. В случай че в срок, определен в концесионния договор, концесионерът представи доказателства, че въпреки предприетите от него правни и фактически действия не е постигнал съгласие със собствениците на земята, министърът на икономиката предприема действия за цялостно или поетапно отчуждаване при условията и по реда на Закона за държавната собственост. Отчуждените имоти се предоставят на концесионера като принадлежност на обекта на концесия. Разходите по отчуждителната процедура са за сметка на концесионера. 4.

4. Добивът на подземното богатство по т. 1 започва след одобряване от министъра на икономиката на съгласуван от Министерството на околната среда и водите цялостен работен проект. 4.

5. Всички дейности по предоставената концесия се извършват в съответствие с установените в страната технически и технологични стандарти. 4.

6. Концесионерът да не разкрива и предоставя на трети лица придобитата геоложка и техническа документация и информация, свързана с обекта на концесия, без изрично писмено съгласие от концедента. 4.

7. Всички разходи, свързани с дейностите по предоставената концесия, са за сметка на концесионера.

5. Определя основните права и задължения по концесията, както следва: 5. 1. Основни права на концесионера: 5.1.1. да добива подземни богатства от находището по т. 1; 5.1.2. право на собственост върху добитите подземни богатства; 5.1.3. право на собственост върху технологичните отпадъци от добива за срока на концесията; 5.1.4. да извършва за своя сметка необходимите дейности за експлоатационно проучване в границите на концесионния обект по т. 1; 5.1.5. да складира отпадъците от добива и преработката на подземното богатство въз основа на проекти, съгласувани от компетентните органи и от министъра на околната среда и водите. 5.

2. Основни задължения на концесионера: 5.2.1. да извършва добива на подземните богатства по т. 1, като: 5.2.1. 1. изпълнява одобрените цялостен работен проект и годишни работни проекти за добив и първична преработка; 5.2.1. 2. разработва находището добросъвестно, като не допуска неправилна експлоатация, която може да доведе до загуби на подземни богатства или до икономическа неизгодност за бъдещото разработване на находището; 5.2.1. 3. изземва подземните богатства от земните недра при минимални загуби, като се спазват изискванията за правилно и безопасно разработване; 5.2.1. 4. не застрашава компонентите на околната среда; 5.2.2. да заплаща концесионно възнаграждение при условия и в срокове, определени в концесионния договор; 5.2.3. да извърши инвестиции за първия 5-годишен период от срока на концесията - 2004 - 2008 г., в размер не по-малък от 54 000 щ.д; 5.2.4. да изработи и съгласува с компетентните държавни органи в срокове, при условия и по ред, определени в концесионния договор: 5.2.4. 1. цялостен работен проект за добив и първична преработка; 5.2.4. 2. изменения и допълнения на цялостния работен проект - при възникнала необходимост от това; 5.2.4. 3. годишни работни проекти за добив и първична преработка; 5.2.4. 4. проект за техническа ликвидация и рекултивация; 5.2.4. 5. минимална екологична програма за всеки 5-годишен период от срока на концесията; 5.2.4. 6. социална програма за всеки 5-годишен период от срока на концесията; 5.2.5. да уведомява компетентните държавни органи при условия и по ред, определени в концесионния договор, за всяко обстоятелство, което може да създаде опасност за националната сигурност, отбраната на страната, обществения ред, околната среда, защитени със закон територии и обекти и паметници на културата; 5.2.6. при условия и по ред, определени в концесионния договор, да спре изпълнението на всички или на част от дейностите по концесията, както и да приеме и да търпи трети лица да добиват природни богатства от предоставения обект; 5.2.7. да съставя и да води геоложка и техническа документация за дейностите по концесията; 5.2.8. да представя в срокове, при условия и по ред, определени в концесионния договор: 5.2.8. 1. месечни отчети за действително добитите количества суровини от находището, приходите от продажби и рентабилността на концесионния обект; 5.2.8. 2. геоложки отчет за изменението на запасите и ресурсите през изтеклата година и за изпълнението на годишния работен проект; 5.2.8. 3. периодична информация за състоянието на заетостта; 5.2.8. 4. доклад за остатъчните запаси в находището при доказана необходимост от ликвидация или консервация на находището; 5.2.9. да осигурява пълен достъп до концесионния обект, съоръженията и документацията, свързани с дейностите по концесията, на оправомощени органи и/или лица; 5.2.10. да извърши техническа ликвидация и/или рекултивация за своя сметка при условия и в срокове, определени в одобрения проект за ликвидация и/или рекултивация; 5.2.11. при прекратяване на концесионния договор да предаде находището по т. 1 при условия и по ред, определени в концесионния договор. 5.

3. Основни права на концедента: 5.3.1. да получава дължимото концесионно възнаграждение при условия и в срокове, определени в концесионния договор; 5.3.2. при условия и по ред, определени в концесионния договор, да контролира изпълнението на задълженията на концесионера, включително чрез вземане на проби от всяка продукция - резултат от експлоатацията на находището, и чрез извършване на маркшайдерски замервания; 5.3.3. право на съсобственост с концесионера, а след прекратяване на концесията - право на собственост - върху придобитата по време на концесията геоложка и техническа документация; 5.3.4. да прекрати едностранно концесионния договор при неизпълнение от страна на концесионера на основните задължения по това решение и по договора, както и при нарушаване условията на концесията. 5.

4. Основни задължения на концедента: 5.4.1. да оказва съдействие на концесионера при осъществяване на концесията, след като такова бъде поискано, при условия и по ред, определени в концесионния договор; 5.4.2. да осъществява контрол за спазване на условията по концесията и за изпълнение на задълженията по концесионния договор.

6. Определя за начален срок на концесията датата на влизане в сила на концесионния договор.

7. Определя следните видове гаранции за изпълнение на задълженията по концесионния договор: 7. 1. Безусловна и неотменяема банкова гаранция от банка, одобрена от концедента, която да гарантира изпълнението на задълженията на концесионера по сключения договор. За 2004 и 2005 г. гаранцията е в размер 2330 щ.д. годишно. За всяка следваща година банковата гаранция е в размер 50 на сто от концесионното възнаграждение за предходната година. Сроковете за представяне на гаранциите се определят в концесионния договор. 7.

2. Банкова сметка, открита от концесионера при условия и в срок, определени в концесионния договор, обезпечаваща изпълнението на задълженията, свързани с ликвидация на миннодобивния обект и с рекултивация на концесионната площ. 7.

3. Право на концедента да прекрати едностранно концесионния договор при условия и по ред, определени в концесионния договор. 7.

4. Дължат се неустойки и лихви при неизпълнение и при забавено изпълнение на договорните задължения на всяка от страните. Формите на неизпълнение, условията и редът за тяхното установяване, както и видът и размерът на санкциите се определят в концесионния договор.

8. Определя концесионно възнаграждение, както следва: 8. 1. Годишно парично концесионно възнаграждение, изчислено като процент от нетния размер на приходите от продажби на крайни продукти от добива и преработката на индустриални минерали - кварц-фелдшпатова суровина. 8.

2. Размерът на годишното парично концесионно възнаграждение е 2 на сто при рентабилност на производствената дейност до 20 на сто, включително при отрицателни стойности. При рентабилност от 20 до 70 на сто размерът се увеличава с 0,08 на всеки процент увеличение на рентабилността и размер 6 на сто при рентабилност над 70 на сто. 8.

3. Минимално годишно парично концесионно възнаграждение в размер 0,35 щ.д. за 1 тон добита кварц-фелдшпатова суровина, но не по-ниско от 4655 щ.д. 8.

4. Годишното парично концесионно възнаграждение се заплаща от концесионера на 4 вноски 4 пъти годишно до 15 дни след изтичането на съответното тримесечие в левовата равностойност на щатски долари по курса на Българската народна банка в деня на плащането. Начинът на изчисляване и сроковете за заплащане се определят в концесионния договор.

9. Концесионното възнаграждение се дължи от момента на въвеждане в експлоатация на находището, но не по-късно от датата на придобиване на права върху земята, покриваща находище “Канарата-запад”. Концесионерът уведомява писмено концедента за датата на въвеждане на обекта в експлоатация.

10. Упълномощава министъра на икономиката да сключи концесионния договор с “Магма - 97” - АД, София, в едномесечен срок от влизането в сила на решението за предоставяне на концесия, да осъществява контрол по изпълнението на договора, да представлява концедента в правоотношенията, възникнали във връзка с изпълнението му, с изключение на случаите по неговото прекратяване, както и да предявява вземанията на концедента по съдебен ред съвместно с министъра на финансите.

Министър-председател: Симеон Сакскобургготски

Главен секретар на Министерския съвет: Севдалин Мавров