Постановление № 76 от 18 април 2017 г. за одобряване на допълнителни разходи/трансфери от резерва по чл. 1, ал. 2, раздел ІІ, т. 5.1 от Закона за държавния бюджет на Република България за 2017 г. за непредвидени и/или неотложни разходи за предотвратяване, овладяване и преодоляване на последиците от бедствия

ПОСТАНОВЛЕНИЕ № 76 ОТ 18 АПРИЛ 2017 Г. за одобряване на допълнителни разходи/трансфери от резерва по чл. 1, ал. 2, раздел ІІ, т. 5.1 от Закона за държавния бюджет на Република България за 2017 г. за непредвидени и/или неотложни разходи за предотвратяване, овладяване и преодоляване на последиците от бедствия

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни разходи/трансфери за 2017 г. в общ размер 15 692 093 лв. за изпълнение на проекти/дейности за предотвратяване, овладяване и преодоляване на последици от бедствия, разпределени, както следва: 1. по бюджета на Министерския съвет за 2017 г. – средства в общ размер 490 539 лв., разпределени, както следва: а) на областния управител на област Кърджали за извършване на проектантска услуга – изготвяне на технически проект за корекционни мероприятия в участъци на р. Боровица – стабилизиране на коритото и бреговете – 23 880 лв.; б) на областния управител на област Пазарджик – средства в общ размер 362 645 лв., разпределени, както следва: аа) за възстановяване на извършени непредвидени разходи за Обект „Участък от лява дига на р. Луда Яна в землището на с. Пищигово от км 8+400 до км 8+600“ – 87 077 лв.; бб) за възстановяване на извършени непредвидени разходи за Обект „Участък от лява дига на р. Тополница в землището на гр. Пазарджик от км 1+070 до км 1+350“ – 131 107 лв.; вв) за възстановяване на извършени непредвидени разходи за Обект „Участък от лява дига на р. Луда Яна в землището на с. Пищигово от км 9+150 до км 9+250“ – 144 461 лв.; в) на областния управител на област Шумен за възстановяване на средства за извършени неотложни аварийни работи в района на с. Хитрино, община Хитрино – 104 014 лв.; 2. по бюджета на Министерството на отбраната – средства в общ размер 284 223 лв., в т.ч. 23 586 лв. в частта „Персонал“, разпределени, както следва: а) за разплащане на разходи за оказване на помощ от състава на Сухопътни войски, участвали в гасенето на горски пожари на територията на страната в периода от 29 юли 2016 г. до 21 септември 2016 г. – 36 560 лв.; б) за разплащане на разходи за пожарогасене от въздуха през месеците юли, август и септември 2016 г. на територията на страната – 111 882 лв.; в) за укрепване на бреговата ивица на част ВР 1326 І в местността Карантината, кв. Галата, гр. Варна – 123 464 лв.; г) за разплащане на разходи за ликвидиране на последствията от тежки зимни условия, отстраняване на надвиснала скала над пътно платно и гасене на горски пожар от 28 декември 2015 г. до 30 януари 2016 г. – 4992 лв.; д) за разплащане на непредвидени разходи за участието на военните формирования от Сухопътни войски в операция по търсене и спасяване на цивилен гражданин в района на връх Ботев – 7325 лв.; 3. по бюджета на Министерството на вътрешните работи – средства в общ размер 410 443 лв., в т.ч. 220 407 лв. в частта „Персонал“, разпределени, както следва: а) за организиране и провеждане на XV Национално ученическо състезание „Защита от пожари, бедствия и извънредни ситуации“ – 2017 г., в гр. Бургас – 13 030 лв.; б) за организиране и провеждане на XVІІІ Републикански състезания на МПО „Млад огнеборец“ – 2017 г., в к.к. Албена, област Добрич – 19 016 лв.; в) за възстановяване на непредвидени разходи, извършени от структури на МВР при овладяване на кризисни ситуации в периода септември – декември 2016 г. – 38 833 лв.; г) за възстановяване на непредвидени разходи, извършени от структури на МВР при овладяване на кризисна ситуация в района на жп гара Хитрино през декември 2016 г. – 107 570 лв.; д) за възстановяване на непредвидени разходи, извършени от структури на МВР при овладяването на кризисни ситуации в периода октомври 2015 г. – февруари 2016 г. – 46 192 лв.; е) за възстановяване на непредвидени разходи, извършени от структури на МВР при овладяване на извънредни ситуации в периода декември 2015 г. – септември 2016 г. – 185 802 лв.; 4. по бюджета на Министерството на здравеопазването – средства в общ размер 91 707 лв., разпределени, както следва: а) за ремонт на болнична сграда в МБАЛ – Силистра – 46 578 лв.; б) за ремонт на покрив и помещения в болнична сграда (помещаваща І ЖО, І МО и ГО) – Държавна психиатрична болница – Кърджали – 45 129 лв.; 5. по бюджета на Министерството на образованието и науката – средства в общ размер 1 513 322 лв., разпределени, както следва: а) за укрепване и ремонт на западен блок на сградата на ПУ „Стефан Караджа“ в Пловдив – 505 383 лв.; б) за възстановяване на учебна сграда на Професионалната гимназия по механотехника „Юрий Гагарин“, Русе – 55 760 лв.; в) за реконструкция и ремонт на източно крило на Учителския институт „Паисий Хилендарски“ – Пловдив, филиал „Любен Каравелов“, УПИ VІІІ, кв. 165 по плана на гр. Кърджали – 952 179 лв.; 6. по бюджета на Община Разлог – за разплащане на непредвидени разходи за разчистване на коритото и изграждане на диги на р. Глазне в контактната зона на с. Баня – 21 048 лв.; 7. по бюджета на Община Малко Търново – за авариен ремонт на отводнителен канал по ул. Градище и ул. Княз Борис І от о.т. 179 – о.т. 180 – о.т. 181 – о.т. 184а – о.т. 184 – о.т. 185 – о.т. 228 – о.т. 229 – о.т. 230 до о.т. 325 и заустването му в съществуваща дъждовна канализация на гр. Малко Търново – 104 068 лв.; 8. по бюджета на Община Бяла (Вн) – за аварийно-възстановителни работи на мостово съоръжение на Път „VAR 2071 ІІІ-906 – Дюлино – Попович при км 2+900“ – 669 473 лв.; 9. по бюджета на Община Аксаково – за разплащане на спасителни и неотложни работи по време на обявено бедствено положение – 96 096 лв.; 10. по бюджета на Община Девня – за намаляване на риска от екологично замърсяване и осигуряване на безопасност и сигурност на работещите в Промишлена зона – Девня, гр. Девня, и на населението на общината – 418 147 лв.; 11. по бюджета на Община Долни чифлик – средства в общ размер 35 969 лв., разпределени, както следва: а) за разплащане на снегопочистване в условията на частично бедствено положение – 1840 лв.; б) за разплащане на снегопочистване в условията на частично бедствено положение – 10 450 лв.; в) за разплащане на разходи на „М. Н. Строй“ – ООД, за неотложни аварийни работи по дере № 2 в с. Гроздьово по Заповед № РД-1628 от 7.10.2014 г. – 23 679 лв.; 12. по бюджета на Община Дългопол – средства в общ размер 792 506 лв. за възстановяване на разходи за извършени неотложни аварийно-възстановителни работи при овладяване на бедствено положение на 1 февруари 2015 г. на територията на общината, разпределени, както следва: а) за възстановяване на разходи за извършени неотложни аварийно-възстановителни работи на дига, пътища и улици, за дезинфектанти и за отводняване – 11 241 лв.; б) за разходи на „Пътища и мостове“ – ЕООД – 22 049 лв.; в) за разходи на „Инжстройинженеринг“ – ЕООД – 24 062 лв.; г) за разходи на „МН Строй“ – ООД – 33 384 лв.; д) за разходи на „Хая – С“ – ООД – 49 752 лв.; е) за разходи на „План Д“ – ЕООД – 141 812 лв.; ж) за разходи на „Хая – С“ – ООД – 142 180 лв.; з) за разходи на „Дюна“ – ЕООД – 170 722 лв.; и) за разходи на „Нектон-2“ – ООД – 197 304 лв.; 13. по бюджета на Община Провадия – средства в общ размер 62 133 лв., разпределени, както следва: а) за разплащане на неотложни аварийни работи по отводняване на кв. 57, с. Бозвелийско – 7439 лв.; б) за разбиване на бетонови фундаменти в коритото на р. Анна, дере в района на с. Славейково – 8975 лв.; в) за разплащане на неотложни аварийно-възстановителни работи по отводняване на кв. 47, с. Блъсково – 12 359 лв.; г) за разбиване на 3 напукани, изветрели и склонни към срутване скални къса по западния склон на гр. Провадия – 33 360 лв.; 14. по бюджета на Община Суворово – за възстановяване на извършени непредвидени разходи по време на обявено бедствено положение – 9780 лв.; 15. по бюджета на Община Горна Оряховица – за разплащане на извършени неотложни аварийни работи за почистване на пътища и отводнителни канали в населените места – 143 253 лв.; 16. по бюджета на Община Борован – за аварийно-възстановителни работи на мост при с. Малорад – 393 490 лв.; 17. по бюджета на Община Мизия – за възстановителна помощ на пострадалите от наводнение през 2014 г. жители на гр. Мизия и с. Крушовица – 511 270 лв.; 18. по бюджета на Община Габрово – за възстановяване на разходи за извършени неотложни възстановителни работи по пътната инфраструктура – 292 337 лв.; 19. по бюджета на Община Дряново – за възстановяване на разходи за извършени аварийно-възстановителни работи на общински път „GAB 3144 (Туринча – Соколово – Маноя) на км 5+200“ – 298 767 лв.; 20. по бюджета на Община Трявна – за укрепване на подпорна стена по бреговете на Стояновско дере, гр. Трявна – 62 217 лв.; 21. по бюджета на Община Добричка – за разплащане на непредвидени разходи за осигуряване проходимост на маршрут „с. Батово до разклон за с. Одърци“ – 480 лв.; 22. по бюджета на Община Тервел – средства в общ размер 6474 лв., разпределени, както следва: а) за разплащане на непредвидени разходи за осигуряване проходимост на маршрут „гр. Тервел – с. Божан и обратно от път ІІІ-7102“ – 420 лв.; б) за разплащане на непредвидени разходи за провеждане на спасителни работи на територията на общината – 468 лв.; в) за разплащане на непредвидени разходи за осигуряване проходимост на маршрут „с. Божан – с. Поп Груево и обратно от път DOB 2191“ – 546 лв.; г) за разплащане на непредвидени разходи за осигуряване на проходимост на маршрут „гр. Тервел – с. Жегларци от РП ІІІ-207, разклона за селата Орляк – Зърнево РП ІІІ-2075 и обратно“ – 5040 лв.; 23. по бюджета на Община Кърджали – средства в общ размер 119 890 лв., разпределени, както следва: а) за разплащане на извършени разходи за възстановяване на плочест водосток и почистване на дере в участък от път между кв. Възрожденци и църквата „Св. Спас“ в района на Кьош дере, гр. Кърджали – 27 136 лв.; б) за възстановяване на разходи за извършени аварийно-възстановителни работи по транспортната инфраструктура, дере и преливници на микроязовири – 92 754 лв.; 24. по бюджета на Община Черноочене – за възстановяване на разрушена пътна настилка и изграждане на подпорна стена на общински път (ІІ-58), разклон махала Долна, с. Габрово, от км 0+820 до км 0+940 – 162 494 лв.; 25. по бюджета на Община Кюстендил – средства в общ размер 320 506 лв. за възстановяване на извършени аварийни разходи, разпределени, както следва: а) за почистване на общински отводнителен канал в местността Шипоко в землището на с. Жабокрът – 432 лв.; б) за възстановяване на хидротехническо съоръжение (дига) отдясно по посока на движението на р. Банска извън регулацията на населеното място – с. Жабокрът – 1527 лв.; в) за укрепване устоите на мост на р. Бистрица на главен път І-6/Е-871 ГКПП Гюешево – Кюстендил – Перник – София, извън регулацията на с. Ябълково – 5875 лв.; г) за възстановяване на участък от общински път KNL 3113 – 1,42 км от разклона за с. Бобошево – 3914 лв.; д) за възстановяване на отнесена част от път, свързващ махала Амиджина със с. Горно Уйно и с. Долно Уйно – 201 лв.; е) за възстановяване на отнесена част от път, свързващ махала Мазгарци в землището на с. Горно Уйно – 344 лв.; ж) за възстановяване на участък от път KNL 1117, І-6 (от км 1+400 до км 1+500) – с. Дворище – 36 884 лв.; з) за възстановяване на участък от път KNL 1117, І-6 – 15,900 км (от км 0+000 до км 6+500) – с. Шипочано – 1875 лв.; и) за възстановяване на участък от път KNL 2138, ІV – 13,700 км (от км 7+100 до км 7+600) – с. Търсино – 5603 лв.; к) за възстановяване на участък от път KNL 2138, ІV – 13,700 км (от км 7+100 до км 7+600) – с. Търсино – 291 лв.; л) за възстановяване на участък от път ІІІ-6224 (с. Слокощица – с. Ново село) и път ІІІ-6202 (с. Слокощица – с. Богослов – хижа „Три буки“) – 15 км, след табелата на разклона за с. Слокощица, от км 1+000 до км 4+700 в посока с. Слокощица – 258 945 лв.; м) за възстановяване на участък от засегнатата инфраструктура – пътно съоръжение на главен път – с. Полетинци – 1839 лв.; н) за възстановяване на хидротехническо съоръжение (дига) отдясно по посока на движението на р. Банска, извън регулацията на с. Жабокрът – 2088 лв.; о) за възстановяване на засегнатата инфраструктура вследствие свличане на земна маса в 30-метров участък на левия бряг на р. Новоселска в землището на с. Слокощица – 688 лв.; 26. по бюджета на Община Берковица – за възстановяване на жилище на Ц.М.П., С.Г.П. и К.Г.Ц. на ул. Здравец 3, гр. Берковица – 5028 лв.; 27. по бюджета на Община Брацигово – за изграждане на подпорни стени по коритото на р. Умишка, гр. Брацигово, от имот пл. № 06207.5. 287 до имот пл. № 06207.5. 28 и от имот пл. № 06207.5. 276 до имот пл. № 06207.5. 288, ІІ етап – 239 964 лв.; 28. по бюджета на Община Белово – средства в общ размер 1 278 927 лв., разпределени, както следва: а) за възстановяване и укрепване на участък от общински път с. Сестримо – ВЕЦ „Сестримо“ – 636 945 лв.; б) за неотложни възстановителни работи на Читалище „Св. св. Кирил и Методий – 1910“, с. Мененкьово, вследствие на пожар – 641 982 лв.; 29. по бюджета на Община Септември – за възстановяване на непредвидени разходи за взривни работи при премахването на тухлен комин на ДИП „Победа“ – гр. Септември – 35 880 лв.; 30. по бюджета на Община Стрелча – за укрепване на подпорна стена на ул. Вълк № 9, гр. Стрелча – 29 998 лв.; 31. по бюджета на Община Земен – средства в общ размер 75 826 лв., разпределени, както следва: а) за изграждане на подпорна стена на ул. ОК 17 – ОК 20 по имотна граница ІV-46, с. Беренде – 73 918 лв.; б) за възстановяване на мост на р. Глоговичка, с. Дивля, свързващ махала Кушова и махала Дъбрава – 1908 лв.; 32. по бюджета на Община Левски – средства в общ размер 85 596 лв., разпределени, както следва: а) за почистване на отводнителен канал в южната част на с. Аспарухово – 12 415 лв.; б) за почистване на отводнителен канал в северната част на с. Аспарухово – 14 213 лв.; в) за почистване на отводнителен канал в землището на с. Козар Белене, от ОК 80 – ОК 83, от ОК 100 – ОК 96 – ОК 94 – ОК 66 – 58 968 лв.; 33. по бюджета на Община Асеновград – за укрепителни съоръжения на път PDV 3016/ІІ-86, Асеновград – Бачково/ – Лясково – граница (Асеновград – Куклен) – Яворово – Добралък – ІІІ-8604/при км 1+108 и км 2+650 – 824 066 лв.; 34. по бюджета на Община Първомай – средства в общ размер 733 927 лв., разпределени, както следва: а) за аварийно-възстановителни работи по реконструкция на подпорна стена на ул. 16-а в с. Буково – 255 779 лв.; б) за аварийно-възстановителни работи по реконструкция на ул. Първа, с. Буково – 478 148 лв.; 35. по бюджета на Община Садово – за почистване коритата на три дерета, преминаващи през територията на с. Чешнегирово, и за реконструкция на мостове – 650 222 лв.; 36. по бюджета на Община Иваново – средства в общ размер 33 522 лв., разпределени, както следва: а) за разплащане на непредвидени разходи за почистване на общинската пътна мрежа по време на усложнена зимна обстановка – 7740 лв.; б) за разплащане на разходи за възстановяване на експлоатационната годност на мост на ул. Тунджа в с. Пиргово – 25 782 лв.; 37. по бюджета на Община Сливо поле – средства в общ размер 23 769 лв., разпределени, както следва: а) за разплащане на непредвидени разходи за почистване на общинската пътна мрежа в усложнена зимна обстановка – 11 280 лв.; б) за разплащане на непредвидени разходи за почистване на общинската пътна мрежа по време на усложнена зимна обстановка – 12 489 лв.; 38. по бюджета на Община Главиница – за разплащане на непредвидени разходи за осигуряване на проходимост на пътища на територията на общината по време на частично бедствено положение – 22 654 лв.; 39. по бюджета на Община Сливен – средства за възстановяване на извършени непредвидени разходи в общ размер 874 863 лв., разпределени, както следва: а) за овладяване на бедствено положение по поречието на р. Селишка в района на селищно образувание „Селището“ – 67 975 лв.; б) за отвеждането на повърхностни и скатни води извън зоната на активиран свлачищен процес на път за с. Зайчаре – 3112 лв.; в) за неотложни аварийно-възстановителни работи в района на ул. Столетов № 49 в посока ул. Козлодуй 1, гр. Сливен – 6034 лв.; г) за овладяване на бедствено положение на част от територията на с. Селиманово през 2015 г. – 16 500 лв.; д) за аварийно-възстановителни работи по сградата на Здравната служба в с. Злати войвода – 20 126 лв.; е) за овладяване на бедствено положение на част от територията на с. Раково – 26 099 лв.; ж) за овладяване на бедствено положение на територията на общински път № 14275.283 в землището на с. Гавраилово, местността Калиница, с граници: на север – имоти с № 14275.41. 11,32, и на юг – р. Тунджа – 52 225 лв.; з) за овладяване на бедствено положение вследствие на свлачищни деформации на пътя Бяла – Въглен и р. Чифлишка в землището на с. Въглен – 59 441 лв.; и) за овладяване на бедствено положение вследствие на наводнение в с. Крушаре през 2014 г. – 61 147 лв.; к) за овладяване на бедствено положение вследствие на наводнение в с. Тополчане през 2014 г. – 68 986 лв.; л) за овладяване на бедствено положение в с. Желю войвода – 71 657 лв.; м) за възстановяване на разходи на „Рая 52“ – ООД, при овладяване на бедствено положение на част от територията на гр. Кермен през 2014 г. – 71 753 лв.; н) за възстановяване на разходи за неотложни аварийно-възстановителни работи вследствие на наводнение в с. Сотиря – 119 831 лв.; о) за възстановяване покрива на сградата на Народно читалище „Изгрев 1928“ – с. Драгоданово – 57 511 лв.; п) за ликвидиране на критична ситуация в кметство на с. Бяла – 13 208 лв.; р) за овладяване на свлачищен процес на път SLV 1068 – общинска собственост, в участъка от км 2+500 до км 2+600, Бяла – Новачево, с. Новачево – 59 988 лв.; с) за ликвидиране на критична ситуация в района на Новоселски мост, гр. Сливен – 71 839 лв.; т) за отвеждане на скатни води в р. Сотирска в южния край на с. Сотиря – 21 141 лв.; у) за укрепване на дънен праг около мостово съоръжение, на речно дъно и за корекция на р. Глушничка в центъра на с. Глушник – 6290 лв.; 40. по бюджета на Община Рудозем – за възстановяване на подпорна стена за укрепване на главния колектор на града и на левия бряг на р. Арда в кв. 31, гр. Рудозем – 231 543 лв.; 41. по бюджета на Община Девин – за изграждане на подпорна стена, укрепваща улица от о.т. 6 до о.т. 24 по ПУП на с. Триград – 164 000 лв.; 42. по бюджета на Община Доспат – за възстановяване на подпорна стена при УПИ ХІ-122, кв. 13, двор на училище, и централна детска градина, с. Црънча – 112 677 лв.; 43. по бюджета на Община Златоград – за изграждане на разтоварваща връзка на канала по ул. Ст. Стамболов към гл. колектор I-A и реконструкция на уличен канал на бл. 183, Златоград – 62 875 лв.; 44. по бюджета на Община Неделино – за подпорна стена по горната граница на Гробищен парк – Неделино (гробище Горно Неделино) – 190 424 лв.; 45. по бюджета на Община Смолян – за възстановяване на подпорна стена на ул. Атанас Шапарданов в кв. Устово, гр. Смолян – 205 695 лв.; 46. по бюджета на Община Драгоман – за разплащане на разходи за проектни и неотложни възстановителни работи на мост в с. Владиславци – 182 195 лв.; 47. по бюджета на Община Сливница – за разплащане на разходи за аварийно почистване на критична част от коритото на р. Маматарица, с. Алдомировци, през 2015 г. – 73 563 лв.; 48. по бюджета на Община Мъглиж – за почистване и основен ремонт на Каяря дере, квартали № 6, 7, 8, 9 и № 109 по плана на с. Ягода, ІІ етап – 237 322 лв.; 49. по бюджета на Община Гурково – за разплащане на разходи за възстановяване на плочест водосток на км 3+165 и път SZR 2101 (III-5007), от км 3+080 до км 3+165 – 3639 лв.; 50. по бюджета на Община Гълъбово – за възстановяване на разходи на „Мини Марица-изток“ – ЕАД, за овладяване на горски пожар в землището на с. Главан – 16 835 лв.; 51. по бюджета на Община Хасково – за довършване строежа на мост на р. Харманлийска на път ІV-80072 /HKV2252/ І-8 от км 0+000 до км 0+630/ с. Стойково – Любеново, и варианта 0+581,36 – 789 700 лв.; 52. по бюджета на Община Минерални бани – за аварийно почистване на коритото на р. Банска в регулационните граници на с. Сусам – 771 953 лв.; 53. по бюджета на Община Харманли – за възстановяване на непредвидени разходи за овладяване на горски пожар в района на с. Черна могила, с. Изворово, с. Дрипчево, с. Остър камък, с. Надежден, с. Иваново, с. Лешниково и местността Казала, землището на гр. Харманли – 7453 лв.; 54. по бюджета на Община Венец – за разплащане на разходи за снегопочистване в условия на бедствено положeние на територията на общината – 54 846 лв.; 55. по бюджета на Община Върбица – за увеличаване проводимостта на р. Елешница и изграждане на стоманобетонова пасарелка в с. Тушовица – 243 410 лв.; 56. по бюджета на Община Каолиново – за разплащане на разходи за снегопочистване в условия на бедствено положение на територията на общината – 17 696 лв.; 57. по бюджета на Община Нови пазар – за разплащане на разходи по възстановяване проходимостта на републикански и общински пътища на територията на общината – 101 393 лв.

(2) Средствата по ал. 1 да се осигурят за сметка на резерва за непредвидени и/или неотложни разходи за 2017 г. в частта за предотвратяване, овладяване и преодоляване на последиците от бедствия по чл. 1, ал. 2, раздел II, т. 5.1 от Закона за държавния бюджет на Република България за 2017 г.

Чл. 2. Със сумата по чл. 1, ал. 1, т. 1 да се увеличат разходите по бюджета на Министерския съвет за 2017 г. по „Политика в областта на осъществяването на държавните функции на територията на областите в България“, бюджетна програма „Осъществяване на държавната политика на областно ниво“, и показателите по чл. 6, ал. 3 от Закона за държавния бюджет на Република България за 2017 г.

Чл. 3. (1) Със сумата по чл. 1, ал. 1, т. 2 да се увеличат разходите по „Политика в областта на отбранителните способности“, бюджетна програма „Подготовка и използване на въоръжените сили“, по бюджета на Министерството на отбраната за 2017 г.

(2) Със сумата 260 637 лв. да се увеличат показателите по чл. 11, ал. 3 от Закона за държавния бюджет на Република България за 2017 г.

Чл. 4. (1) Със сумата по чл. 1, ал. 1, т. 3 да се увеличат разходите по „Политика в областта на пожарната безопасност и защитата на населението при извънредни ситуации“, бюджетна програма „Пожарна безопасност и защита на населението при пожари, бедствия и извънредни ситуации“, по бюджета на Министерството на вътрешните работи за 2017 г.

(2) Със сумата в размер 190 036 лв. да се увеличат показателите по чл. 12, ал. 3 от Закона за държавния бюджет на Република България за 2017 г.

Чл. 5. Със сумата по чл. 1, ал. 1, т. 4 да се увеличат разходите по бюджетна програма „Администрация“ по бюджета на Министерството на здравеопазването за 2017 г. и показателите по чл. 15, ал. 3 от Закона за държавния бюджет на Република България за 2017 г.

Чл. 6. Със сумата 561 143 лв. да се увеличат разходите по „Политика в областта на всеобхватното, достъпно и качествено предучилищно и училищно образование. Учене през целия живот“, бюджетна програма „Училищно образование“, по бюджета на Министерството на образованието и науката за 2017 г. и показателите по чл. 16, ал. 3 от Закона за държавния бюджет на Република България за 2017 г.

Чл. 7. (1) Средствата за възстановителна помощ по чл. 1, ал. 1, т. 17 да се предоставят в съответствие с разпределението на сумата в приложение № 2 към т. 2.3 от протокол № 1 на Междуведомствената комисия за възстановяване и подпомагане към Министерския съвет от 30 март 2017 г.

(2) Средствата по ал. 1 се предоставят на правоимащите лица чрез общинската администрация по постоянен адрес на лицата по касов и безкасов път.

Чл. 8. Главният секретар на Министерския съвет, министърът на отбраната, министърът на вътрешните работи, министърът на здравеопазването и министърът на образованието и науката да извършат съответните промени по бюджетите съответно на Министерския съвет, Министерството на отбраната, Министерството на вътрешните работи, Министерството на здравеопазването и Министерството на образованието и науката за 2017 г. и да уведомят министъра на финансите.

Чл. 9. Министърът на финансите да извърши съответните промени по централния бюджет за 2017 г., включително на бюджетните взаимоотношения на общините с централния бюджет за 2017 г.

Заключителни разпоредби § 1. Постановлението се приема на основание чл. 51, ал. 2 и чл. 109, ал. 3 от Закона за публичните финанси. § 2. Изпълнението на постановлението се възлага на главния секретар на Министерския съвет, на министъра на отбраната, на министъра на вътрешните работи, на министъра на здравеопазването, на министъра на образованието и науката, на областните управители на областите Кърджали, Пазарджик и Шумен и на кметовете на съответните общини. § 3. Постановлението влиза в сила от деня на обнародването му в „Държавен вестник“.

Министър-председател: Огнян Герджиков

Главен секретар на Министерския съвет: Веселин Даков