Наредба за изменение и допълнение на Наредба № 1 от 2011 г. за условията, реда и начина за извършване на външни оценки за осигуряване на качеството на одитната дейност

Наредба за изменение и допълнение на Наредба № 1 от 2011 г. за условията, реда и начина за извършване на външни оценки за осигуряване на качеството на одитната дейност (ДВ, бр. 8 от 2011 г.) § 1. В чл. 4, ал. 2, т. 1 и 2 думите „квалифициран/и независим/и оценител/и“ се заменят с „квалифициран независим оценител/квалифицирани независими оценители или лицата по чл. 5а“. § 2. В чл. 5 се правят следните изменения и допълнения: 1. В ал. 1 след думата „магистър“ се добавя „или бакалавър“.

2. Алинея 3 се отменя. § 3. Създава се чл. 5а: „Чл. 5а. Външните оценки в организациите, които са част от администрацията на изпълнителната власт по смисъла на Закона за администрацията, се извършват само от служители на дирекция „Вътрешен контрол“ в Министерството на финансите, които отговарят на изискванията по чл. 29, ал. 3 от Закона за вътрешния одит в публичния сектор и по реда на чл. 7а.“ § 4. Създава се чл. 5б: „Чл. 5б. Организациите, които не са част от администрацията на изпълнителната власт, могат да избират реда за извършване на външна оценка на качеството на вътрешния одит, като прилагат съответно чл. 7, ал. 2 – 4 и чл. 8, ал. 1 или чл. 7а във връзка с чл. 5а.“ § 5. В чл. 6 се правят следните изменения: 1. В ал. 1 думите „чл. 5, ал. 1“ се заменят с „чл. 5 и 5а“.

2. В ал. 2, изречението първо думите „чл. 5, ал. 1“ се заменят с „чл. 5 и 5а“. § 6. Създава се чл. 7а: „Чл. 7а. (1) Ръководителят на звеното за вътрешен одит в организация по чл. 5а изпраща до 31 януари всяка година на министъра на финансите заявка за извършване на външна оценка през годината, в случай че е планирана такава в Програмата за осигуряване на качеството на вътрешния одит, като едновременно с това докладва на ръководителя на организацията.

(2) Въз основа на получената информация от звената за вътрешен одит дирекция „Вътрешен контрол“ изготвя график за провеждане на външните оценки през годината, като взема под внимание броя на оценките, времетраенето им и разполагаемия капацитет.

(3) Външните оценки, за чието извършване е недостатъчен капацитетът, се прехвърлят за следващата година, за което се уведомяват ръководителите на организациите и ръководителите на звената за вътрешен одит.

(4) В случаите, когато в петгодишния период от създаване на звеното за вътрешен одит или от последната външна оценка не е подадена заявка до министъра на финансите, дирекция „Вътрешен контрол“ включва в графика за външни оценки съответното звено за вътрешен одит.

(5) Външни оценки от лицата по чл. 5а се извършват въз основа на заповед на министъра на финансите по предложение на директора на дирекция „Вътрешен контрол“. § 7. В чл. 8, ал. 2, 3 и 4 думите „квалифицираните независими оценители“ се заменят с „квалифицираните независими оценители и лицата по чл. 5а“. § 8. В чл. 10 се правят следните изменения: 1. В ал. 2 думите „квалифициран независим оценител“ се заменят с „квалифициран независим оценител и лицето по чл. 5а“, а думите „в тридневен срок от подписването на доклада“ се заличават.

2. В ал. 3 и 4 думите „Квалифицираният независим оценител“ се заменят с „Квалифицираният независим оценител и лицето по чл. 5а“. § 9. В чл. 11, ал. 1 думите „Квалифицираните независими оценители“ се заменят с „Квалифицираните независими оценители и лицата по чл. 5а“. § 10. В чл. 12 се правят следните изменения: 1. В ал. 1, 2 и 3 думите „квалифицираните независими оценители“ се заменят с „квалифицираните независими оценители и лицата по чл. 5а“.

2. В ал. 3 думите „на лицата по чл. 7, ал. 4“ се заменят с „ръководителя на организацията, в която се провежда външната оценка“. § 11. Член 13 се измена така: „Чл. 13. При извършване на външни оценки на звена за вътрешен одит на организации извън София служителите по чл. 5а се командироват при условията и по реда на чл. 5, ал. 1 от Наредбата за командировките в страната, приета с Постановление № 72 на Министерския съвет от 1986 г. (обн., ДВ, бр. 11 от 1987 г.; изм. и доп., бр. 21 от 1991 г., бр. 2 от 1994 г.; изм., бр. 62 от 1995 г., бр. 34 от 1997 г.; изм. и доп., бр. 40 от 1999 г.; изм., бр. 2 от 2008 г. и бр. 2 от 2011 г.).“

Преходни и заключителни разпоредби § 12. Започналите и недовършени към датата на влизане в сила на наредбата външни оценки се довършват по досегашния ред. § 13. Организациите, в които не е извършена външна оценка на одитната дейност до влизане в сила на наредбата, подават заявката по чл. 7а, ал. 1 в срок до 30 ноември 2011г. § 14. Наредбата влиза в сила от деня на обнародването й в „Държавен вестник“.

Министър: С. Дянков