Постановление № 15 от 23 януари 2007 г. за изменение и допълнение на нормативни актове на Министерския съвет

ПОСТАНОВЛЕНИЕ № 15 ОТ 23 ЯНУАРИ 2007 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В Устройствения правилник на Изпълнителната агенция за насърчаване на малките и средните предприятия към министъра на икономиката и енергетиката, приет с Постановление № 240 на Министерския съвет от 2004 г. (обн., ДВ, бр. 81 от 2004 г.; изм. и доп., бр. 48 и 78 от 2005 г. и бр. 21 от 2006 г. ), се правят следните изменения и допълнения: 1. Член 3 се изменя така: “Чл. 3. Издръжката на агенцията се формира от бюджетни средства и други приходи, като участие в международни програми и проекти, спонсорство и дарения и други източници.”

2. В чл. 6: а) в ал. 2 думите “заместник изпълнителен директор” се заменят със “заместник изпълнителни директори”; б) в ал. 3 и 4 думите “заместник изпълнителния директор” се заменят със “заместник изпълнителните директори”; в) алинея 5 се изменя така: “(5) При отсъствие на изпълнителния директор поради командировка или ползване на законоустановен отпуск функциите му се изпълняват съгласно заповед на изпълнителния директор за всеки конкретен случай и за срока на отсъствието от един от заместник изпълнителните директори, а при тяхно отсъствие - от главния секретар.”

3. В чл. 8, ал. 2 числото “147” се заменя с “213”.

4. В чл. 10: а) създават се нови т. 18 - 22: “18. изгражда информационната система на агенцията, осигурява техническото й поддържане, периодично осъвременяване и постоянния достъп до нея съгласно Закона за малките и средните предприятия; 19. подготвя, поддържа и периодично осъвременява страницата на агенцията в интернет; 20. организира отпечатването и разпространението на специализираните информационни издания на агенцията; 21. съдейства за информационното осигуряване на организираните от агенцията мероприятия; 22. подпомага организационно-технически работата на Консултативния съвет за насърчаване на малките и средните предприятия към министъра на икономиката и енергетиката;”; б) досегашните т. 18 - 27 стават съответно т. 23 - 32.

5. Член 11 се изменя така: “Чл. 11. Специализираната администрация на агенцията е организирана в две дирекции: 1. Главна дирекция “Междинно звено и изпълнение на проекти”; 2. дирекция “Развитие и интернационализация на малките и средните предприятия”.”

6. Член 12 се отменя.

7. В чл. 13: а) в ал. 1: аа) точка 9 се отменя; бб) точка 15 се отменя; вв) създава се нова т. 22: “22. изготвя информация за специализирани издания;”; гг) създава се т. 23: “23. предоставя информация на дирекция “Финансово и административно-правно обслужване” за изграждане и обновяване на информационната система;”; дд) досегашната т. 22 става т. 24; б) в ал. 2 думите “без област София” се заличават.

8. В чл. 14: а) думите “Дирекция “Интернационализация на малките и средните предприятия” се заменят с “Дирекция “Развитие и интернационализация на малките и средните предприятия”; б) в т. 12 думата “календар” се заменя с “програма”; в) точка 14 се изменя така: “14. предоставя информация на дирекция “Финансово и административно-правно обслужване” за изграждане и обновяване на информационната система;”; г) създава се нова т. 20: “20. предоставя информация по конкретни запитвания на малки и средни предприятия;”; д) създават се т. 21 - 32: “21. съдейства на малките и средните предприятия за осъществяване на контакти с потенциални бизнес партньори, включително като разпространява търговски запитвания и предложения; 22. проучва, анализира и прилага “добрите практики” от развитите страни по отношение на предоставяните услуги за малките и средните предприятия; 23. организира и изпълнява програми за обучение относно придобиване на предприемачески умения, по фирмено управление и външнотърговски умения, както и за създаване на капацитет у предприемачите за пълноценно участие в предприсъединителните фондове, Структурните фондове и програмите на Европейския съюз; 24. поддържа и развива сътрудничеството с местни, чуждестранни и международни организации за насърчаване на малките и средните предприятия и търговията в областта на информационното, консултантското обслужване и обучението на малките и средните предприятия; 25. проучва възможностите и информира малките и средните предприятия за източниците за финансиране и за банковите процедури; 26. поддържа и развива сътрудничество с местни, чуждестранни и международни организации за насърчаване на малките и средните предприятия и търговията в областта на информационното, консултантското обслужване и обучението на малките и средните предприятия; 27. изпълнява поетите задължения в рамките на регионални и международни организации и инициативи в областта на информационното и консултантското обслужване на малките и средните предприятия; 28. съдейства за инвестирането в малки и средни предприятия от чуждестранни и местни физически и юридически лица съвместно с Българската агенция за инвестиции; 29. създава информационна база данни за малки и средни предприятия и предоставя услуги на малки и средни предприятия; 30. изготвя информация за специализирани издания; 31. изпълнява Националната стратегия за насърчаване на малките и средните предприятия и годишните програми за нейното прилагане; 32. изпълнява функциите на институционален бенефициент по Оперативната програма “Развитие на конкурентоспособността на българската икономика”;”; е) досегашната т. 20 става т. 33.

9. В чл. 15 думата “инструкцията” се заличава.

10. Приложението към чл. 8, ал. 4 се изменя така: “Приложениекъм чл. 8, ал. 4

Численост на персонала в администрацията на Изпълнителната агенция за насърчаване на малките и средните предприятия - 213 щатнибройки

Изпълнителен директор 1

Заместник изпълнителен директор 2

Главен секретар 1

Финансов контрольор 1

Обща администрация 26 в т. ч.: дирекция “Финансово иадминистративно-правно обслужване” 26

Специализирана администрация 182 в т. ч.: дирекция “Развитие и интернационализация на малките и средните предприятия” 22

Главна дирекция “Междинно звено заизпълнение на проекти” 160 в т. ч.: териториални звена 90” § 2. В приложение № 2 към чл. 2, ал. 3 от Постановление № 206 на Министерския съвет от 2005 г. за приемане на Устройствен правилник на Министерството на икономиката и енергетиката (обн., ДВ, бр. 78 от 2005 г.; изм. и доп., бр. 89 от 2005 г. и бр. 21, 22, 24, 40 и 48 от 2006 г.) се правят следните изменения: 1. В т. 2 числото “147” се заменя с “213”.

2. В т. 3 числото “121” се заменя със “119”.

3. В т. 7 думите “Комисия по търговия и защита на потребителите” се заменят с “Комисия за защита на потребителите”.

4. В т. 12 числото “92” се заменя с “89”. § 3. В Устройствения правилник на Министерството на икономиката и енергетиката, приет с Постановление № 206 на Министерския съвет от 2005 г. (обн., ДВ, бр. 78 от 2005 г.; изм. и доп., бр. 21, 24, 40 и 48 от 2006 г.), се правят следните изменения: 1. В чл. 14, ал. 2 числото “751” се заменя със “742”.

2. В приложението към чл. 14, ал. 3: а) в наименованието числото “751” се заменя със “742”; б) на ред “Политически кабинет” числото “23” се заменя с “22”; в) на ред “Обща администрация” числото “174” се заменя със “173”; г) на ред “дирекция “Финансово-стопански дейности и управление на собствеността” числото “59” се заменя с “58”; д) на ред “Специализирана администрация” числото “525” се заменя с “518”; е) на ред “дирекция “Европейска интеграция” числото “34” се заменя с “33”; ж) на ред “дирекция “Донорски програми” цифрата “9” се заменя със “7”; з) на ред “дирекция “Корпоративно управление и преструктуриране” числото “31” се заменя с “30”; и) на ред “дирекция “Офсетни програми” числото “18” се заменя с “15”. § 4. В Устройствения правилник на Агенцията за приватизация, приет с Постановление № 163 на Министерския съвет от 2002 г. (обн., ДВ, бр. 75 от 2002 г.; изм. и доп., бр. 84 от 2004 г., бр. 48, 78 и 83 от 2005 г. и бр. 28 от 2006 г.), се правят следните изменения: 1. В чл. 24, ал. 1 числото “121” се заменя със “119”.

2. В приложението към чл. 24, ал. 2: а) в наименованието числото “121” се заменя със “119”; б) на ред “Специализирана администрация” числото “72” се заменя със “70”; в) на ред “дирекция “Правно осигуряване на приватизацията” числото “14” се заменя с “12”. § 5. В приложение № 2 към чл. 26, ал. 3 от Устройствения правилник на Агенцията за следприватизационен контрол, приет с Постановление № 245 на Министерския съвет от 2002 г. (обн., ДВ, бр. 105 от 2002 г.; изм. и доп., бр. 103 от 2004 г., бр. 78 и 83 от 2005 г. и бр. 28 от 2006 г), се правят следните изменения: 1. В наименованието числото “92” се заменя с “89”.

2. На ред “Обща администрация” числото “22” се заменя с “21”.

3. На ред “дирекция “Административно-правно обслужване и финансово-стопанска дейност” числото “22” се заменя с “21”.

4. На ред “Специализирана администрация” числото “65” се заменя с “63”.

5. На ред “дирекция “Правна” числото “27” се заменя с “25”. § 6. В Постановление № 64 на Министерския съвет от 2000 г. за преобразуване на Агенцията за малки и средни предприятия към Министерството на промишлеността и за приемане на Правилник за прилагане на Закона за малките и средните предприятия и на Тарифа за таксите, които се събират от Агенцията за малките и средните предприятия (ДВ, бр. 36 от 2000 г.), чл. 3 се отменя.

Заключителна разпоредба § 7. Постановлението влиза в сила от деня на обнародването му в “Държавен вестник”.

Министър-председател:Сергей Станишев

Главен секретар на Министерския съвет: Севдалин Мавров