Постановление № 75 от 16 април 2010 г. за изменение и допълнение на Устройствения правилник на Държавната агенция за бежанците при Министерския съвет, приет с Постановление № 59 на Министерския съвет от 2008 г.

ПОСТАНОВЛЕНИЕ № 75 ОТ 16 АПРИЛ 2010 Г. за изменение и допълнение на Устройствения правилник на Държавната агенция за бежанците при Министерския съвет, приет с Постановление № 59 на Министерския съвет от 2008 г. (обн., ДВ, бр. 34 от 2008 г.; изм. и доп., бр. 48 и 58 от 2008 г. и бр. 42 от 2009 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 8 се правят следните изменения: 1. Алинея 1 се изменя така: „(1) Структурата на агенцията включва обща администрация, организирана в една дирекция, инспекторат, служител по сигурността на информацията, финансов контрольор, специализирана администрация, организирана в две дирекции и териториални поделения.“

2. В ал. 3 числото „156“ се заменя със „133“. § 2. В чл. 12 се създава ал. 4: „(4) Служителят по сигурността на информацията планира и организира евакуацията на бежанците при необходимост.“ § 3. В чл. 15 ал. 2 се изменя така: „(2) Общата администрация е организирана в дирекция „Административно-правно, информационно обслужване и финансово-стопански дейности“.“ § 4. Член 16 се изменя така: „Чл. 16. Дирекция „Административно-правно, информационно обслужване и финансово-стопански дейности“: 1. участва в разработването на проекти на нормативни актове, изготвя становища по проекти на закони и други нормативни актове, осигурява правна помощ в работата на административните звена на агенцията и дава становища по правни въпроси; 2. осъществява процесуално представителство пред съдилищата по дела от трудовоправен, гражданскоправен и друг характер, осъществява правно осигуряване на дейността на агенцията, следи за спазването на нормативните актове при провеждането на процедурите по Закона за обществените поръчки, участва в изготвянето на договори, свързани с дейността на агенцията, и следи за тяхното изпълнение; 3. организира дейностите по управление на човешките ресурси и по атестиране на персонала; организира провеждането на конкурси по Закона за държавния служител и Кодекса на труда; изготвя длъжностното и поименното разписание на администрацията; организира и участва в разработването и актуализирането на длъжностните характеристики на служителите; образува, води на отчет и съхранява служебните и трудовите досиета на служителите; 4. изготвя актовете, свързани с възникването, изменянето и прекратяването на трудовите и служебните правоотношения, на заповедите за отпуск, за налагане на дисциплинарни наказания и за търсене на имуществена отговорност от виновните длъжностни лица, както и извършва вписванията в Административния регистър по чл. 61 от Закона за администрацията; 5. организира специализирано обучение на длъжностните лица, провеждащи административните производства по Закона за убежището и бежанците, планира и осъществява програми за обучение и професионална квалификация на служителите, както и организира дейността на Учебния център; 6. организира съставянето и сключването на граждански договори, свързани с дейността на агенцията; подготвя отговори и дава становища по постъпили жалби, сигнали и предложения; изготвя анализи, справки и отчети за дейността на администрацията; 7. организира и осъществява програмното и техническото осигуряване на компютърната техника, инсталирането и поддържането й, както и поддържането на автоматизирана информационна система и локалната мрежа; осигурява интегрирането на информационната система на агенцията с информационните системи на другите звена от държавната администрация; поддържа и актуализира страницата на агенцията в интернет; 8. организира и осъществява движението на входящата, изходящата и вътрешната кореспонденция; систематизира, съхранява и обработва документите от архива на агенцията и организира използването им; осъществява и организира размножителната и куриерската дейност; 9. разработва проекта на годишен бюджет и проекта на бюджетна прогноза на агенцията; разпределя и следи за законосъобразното и целесъобразното разходване на бюджетни средства при стриктно спазване на финансовата дисциплина; подготвя и обосновава предложения за корекции по утвърдения бюджет на агенцията пред първостепенния разпоредител; 10. отговаря за цялостното финансово-счетоводно обслужване на дейността; осигурява съхраняването на счетоводните документи и отговаря за систематизирането им; организира, осъществява и контролира извършването на инвентаризации съгласно изискванията на Закона за счетоводството и другите нормативни актове; 11. изготвя годишния финансов отчет на агенцията, ежемесечните и тримесечните отчети за касовото изпълнение и капиталовите разходи; отчита средствата, получени по международни и национални програми и проекти, както и от дарения, и следи за тяхното законосъобразно разходване; 12. поддържа контакти с първостепенния разпоредител с бюджетни кредити и с Министерството на финансите, като изпълнява техните законосъобразни разпореждания и изисквания; разработва и съгласува финансовите обосновки към проекти на нормативни актове; 13. организира и отговаря за правилното, законосъобразното, целесъобразното и ефективното ползване на недвижимите имоти и движимите вещи - собственост на агенцията или предоставени й за ползване; организира, осъществява и отговаря за снабдяването, съхраняването и разпределянето на стоково-материалните ценности; 14. планира, организира и координира всички действия във връзка с подготовката и провеждането на процедури за възлагане на обществени поръчки; организира подготовката и изпращането на информация за Регистъра на обществените поръчки; 15. осъществява инвестиционно проучване на обектите и изготвя предложения за необходимостта от капитални вложения за основен ремонт, реконструкция и ново строителство, организира и контролира извършването на текущи ремонти, планово строителство, капитален ремонт, поправка на дълготрайните материални активи и товарно-разтоварните работи; 16. следи за законосъобразното и ефективното стопанисване и поддържане на материално-техническата база в териториалните звена на агенцията; 17. организира, отговаря и следи за техническата изправност, правилната експлоатация и поддръжката на ведомствения автотранспорт, отчита разходите за гориво и горивни материали; 18. организира и отговаря за поддръжката и ремонта на електрическата, водопроводната, отоплителната, телефонната и други мрежи и съоръжения; 19. организира и контролира спазването на изискванията за пожарна и аварийна безопасност, като изготвя необходимите вътрешнонормативни документи и извършва инструктаж на служителите; 20. организира, осигурява и следи за спазването на изискванията за здравословни и безопасни условия на труд, като изготвя необходимите документи и провежда инструктажи на служителите; организира и осигурява почистването и отговаря за санитарно-хигиенните условия в агенцията; 21. организира и отговаря за охранителния и пропускателния режим в агенцията.“ § 5. Член 17 се отменя. § 6. В чл. 18 ал. 2 се изменя така: „(2) Специализираната администрация е организирана в две дирекции: „Методика на производството и правно обслужване“ и „Европейски въпроси, международна дейност и Европейски бежански фонд“.“ § 7. В чл. 19 думите „Дирекция „Методика на производството и процесуално представителство“ се заменят с „Дирекция „Методика на производството и правно обслужване“. § 8. Член 20 се отменя. § 9. В чл. 21 думите „Дирекция „Международна дейност и Европейски бежански фонд“ се заменят с „Дирекция „Европейски въпроси, международна дейност и Европейски бежански фонд“. § 10. В чл. 24 ал. 2 се изменя така: „(2) Интеграционните центрове: 1. планират и организират обучението по български език; 2. организират и осъществяват съвместно с регионалните инспекторати по образованието дейностите по установяване степента на придобитите знания по български език на търсещите или получилите закрила чужденци и насочването им към определено учебно заведение; 3. планират и организират професионалната квалификация на чужденците, търсещи или получили закрила, чрез бюрата по труда и чрез обучение в професионалните кабинети в центъра; 4. съдействат на чужденците с предоставен статут на бежанец или хуманитарен статут за намиране на работа чрез бюрата по труда; 5. разработват и изпълняват национални програми за интеграция на получилите закрила чужденци; 6. разработват и предлагат за утвърждаване разходни норми за подпомагане с финансови средства на чужденците, търсещи закрила, на получилите статут на бежанец или хуманитарен статут и организират и осъществяват предоставянето на финансова помощ и стипендии на получили статут чужденци, включени в национални програми за интеграция; 7. разработват система за оценка на нуждата за оказване на финансова помощ за настаняване в жилище в срок до 6 месеца на чужденец с предоставен статут на бежанец или хуманитарен статут и организират и осъществяват предоставянето на финансова помощ от влизането в сила на решението; 8. разработват и изпълняват програми за социална защита и интеграция на чужденците със специални нужди, съдействат на получилите статут чужденец за настаняване в специализирани заведения; 9. планират и организират спортни и здравнопросветни дейности и организират и осъществяват дейности за културна адаптация на чужденците, търсещи или получили закрила; 10. консултират по въпросите на социалното подпомагане и насочват към дирекциите за социално подпомагане; 11. организират грижите за непридружените малолетни и непълнолетни чужденци, търсещи или получили закрила, като съдействат за настаняването им в приемни семейства или в специализирани заведения; 12. организират и координират дейността по набиране на средства и помощи и контролират разпределянето им; 13. подготвят и организират издаването на информационни материали за правата и задълженията на чужденците, получили закрила; 14. взаимодействат с държавните органи, с органите на местното самоуправление и местната администрация и с неправителствените организации за интеграция на чужденците, получили закрила, в рамките на тяхната компетентност.“ § 11. Приложението към чл. 8, ал. 4 се изменя така: „Приложение към чл. 8, ал. 4

Численост на персонала на Държавната агенция за бежанците при Министерския съвет - 133 щатни бройки

Председател 1

Политически кабинет 3 в т.ч.: Заместник-председатели 2

Експерт за връзки с обществеността 1

Главен секретар 1

Инспекторат 1

Служител по сигурността на информацията 1

Финансов контрольор 1

Обща администрация 26 в т.ч.: дирекция „Административно-правно, информационно обслужване и финансово- стопански дейности“ 26

Специализирана администрация 20 в т.ч.: дирекция „Методика на производството и правно обслужване“ 10 дирекция „Европейски въпроси, международ- на дейност и Европейски бежански фонд“ 10

Териториални поделения 79 в т.ч.: Регистрационно-приемателен център - с. Баня, община Нова Загора 8 в т.ч. директор 1

Регистрационно-приемателен център -

София 27 в т.ч. директор 1

Интеграционен център - София 9 в т.ч. директор 1

Транзитен център - с. Пъстрогор, община Свиленград 35 в т.ч. директор 1“.

Заключителна разпоредба § 12. Постановлението влиза в сила от 20 май 2010 г.

Министър-председател: Бойко Борисов

За главен секретар на Министерския съвет: Веселин Даков