Административният съд – София-град, на основание чл. 181, ал. 1 и 2 от Административнопроцесуалния кодекс съобщава, че е постъпила жалба от сдружение „Съюз на погребалните фирми в България“, представлявано от председателя Атанас Благоев Аргиров, с която се оспорват чл. 33, 34, 35, 36 и 37 от раздел V на Наредбата за гробищните паркове и погребално-обредна дейност на територията на Столичната община, приета с Решение № 437 от 20.07.2017 г. на Столичния общински съвет при Столичната община съгласно протокол № 37 от 20.07.2017 г., по която е образувано адм. д. № 10334/2017 г. по описа на Административния съд – София-град, VІ тричленен състав, насрочено за 19.01.2018 г. от 15 ч. Всеки, който има правен интерес, може да се присъедини към оспорването или да встъпи като страна наред с административния орган до началото на устните състезания при всяко положение на делото, без да има право да иска повтаряне на извършени процесуални действия.