Наредба за изменение и допълнение на Наредба № 105 от 2006 г. за условията и реда за създаване, поддържане, достъп и ползване на Интегрираната система за администриране и контрол

МИНИСТЕРСТВО НА ЗЕМЕДЕЛИЕТО И ПРОДОВОЛСТВИЕТО

Наредба за изменение и допълнение на Наредба № 105 от 2006 г. за условията и реда за създаване, поддържане, достъп и ползване на Интегрираната система за администриране и контрол (ДВ, бр. 82 от 2006 г.) § 1. В чл. 3, ал. 2, т. 2 буква “г” се изменя така: “г) регистрация в търговския регистър или съдебно решение, дата и номер.” § 2. В чл. 5 ал. 2 се изменя така: “(2) Служителите на общинските служби по земеделие и гори въвеждат информацията от заявленията за плащания на площ в модул “Предложения” на системата за регистрация на кандидатите и на заявленията за подпомагане. Служителите в областна дирекция на РА проверяват и одобряват въведените данни.” § 3. В чл. 13 се правят следните изменения: 1. В ал. 1 думите “Изпълнителната агенция по почвени ресурси към” се заличават.

2. Алинея 3 се изменя така: “(3) Текущият контрол върху дешифрирането на физическите блокове се упражнява от Министерството на земеделието и продоволствието.” § 4. Основният текст на чл. 16 се изменя така: “Чл. 16. Министърът на земеделието и продоволствието или упълномощено от него лице утвърждава методически указания за:”. § 5. В чл. 17, ал. 1 се правят следните изменения и допълнения: 1. В т. 1: а) буква “а” се изменя така: “а) физическо лице - собствено име, презиме и фамилия; ЕГН или ЕНЧ; дата на раждане; пол; информация от документа за самоличност - номер на документа, орган, издал документа, и дата на издаване; данни за контакт (адрес, телефон и др.); данни за банкова сметка на лицето (IBAN и BIC);” б) буква “б” се изменя така: “б) за юридическите лица и еднолични търговци - наименование; единен идентификационен код по БУЛСТАТ; адрес на управление; адрес за контакти; данни за банкова сметка на лицето/търговеца (IBAN и BIC); данни за управителя (управляващото лице) - собствено име, презиме и фамилия, информация от документа за самоличност - номер на документа, орган, издал документа, и дата на издаване, ЕГН или ЕНЧ, дата на раждане.”

2. Създава се нова т. 6: “6. данните по т. 1 без данни за банкова сметка - за пълномощника, ако заявлението се подава от упълномощено с нотариално заверено пълномощно лице.” § 6. В чл. 20 ал. 1 се изменя така: “(1) Достъп до информационната система за въвеждане и редактиране на данни имат длъжностни лица от: 1. областните дирекции “Земеделие и гори”; 2. общинските служби по земеделие и гори; 3. Министерството на земеделието и продоволствието.” § 7. В допълнителните разпоредби в § 1, т. 1 думите “Заявления за директни плащания” се заменят с думите “Заявления за плащания на площ”.

Министър: Н. Кабил