Върховният административен съд на основание чл. 188 във връзка с чл. 181, ал. 1 АПК съобщава, че е постъпило оспорване от сдружение „Център за защита правата в здравеопазването“ със седалище и адрес на управление: София, ул. Нишава 121, представлявано от председателя на УС Стойчо Кацаров, и сдружение „Българска асоциация по патология“ със седалище и адрес на управление: София, ул. Траянови врата, бл. 87, ет. 6, ап. 42, представлявано от председателя на УС Стоян Алексов, на Наредба № 18 от 2002 г. за утвърждаване на медицински стандарт „Клинична патология“, издадена от министъра на здравеопазването (обн., ДВ, бр. 82 от 2002 г.; попр., бр. 83 от 2002 г.; изм., бр. 34 от 2007 г.; изм. и доп., бр. 37 от 2016 г.), по което е образувано адм. д. № 9291/2016 г. по описа на Върховния административен съд, седмо отделение, насрочено за 31.01.2017 г. от 14 ч., зала № 3.