Административният съд – Варна, на основание чл. 218, ал. 2, т. 1 – 3 ЗУТ съобщава, че е образувано адм.д. № 4450/2012 г. по описа на Административен съд – Варна, по жалба от Дечко Димитров Дечев срещу Решение № 799-5 от 19.12.2012 г. на Общинския съвет – гр. Варна, с което е одобрен подробен устройствен план (ПУП) – план за улична регулация (ПУР) на улици и поземлени имоти за обекти – публична собственост, на с.о. Манастирски рид, Бялата чешма и Дъбравата без кв. № 20, 21 и 26, в т. ч. и схеми: за електронни и съобщителни мрежи и съоръжения, за електроснабдяване, за водоснабдяване и канализация, за газоснабдяване, сборна схема на техническата инфраструктура, за вертикално планиране и транспортно-комуникационна схема, в частта относно имот 2428. Съдът указва на заинтересованите лица, че в срок 1 месец от обнародването в „Държавен вестник“ могат да подадат заявление до Административен съд – Варна, със съдържание съобразно чл. 218, ал. 5, т. 1 – 7 ЗУТ за конституирането им като ответници в производството.