Решение № 37 от 21 януари 2004 г. за упълномощаване министъра на икономиката да прекрати концесионния договор с “Кремиковци” - АД, от 28 юни 1999 г. за предоставяне на концесия за подземни природни богатства - варовици, чрез добив от находище “Козяк”, Софийска област, на “Кремиковци” - АД

РЕШЕНИЕ № 37

ОТ 21 ЯНУАРИ 2004 Г. за упълномощаване министъра на икономиката да прекрати концесионния договор с “Кремиковци” - АД, от 28 юни 1999 г. за предоставяне на концесия за подземни природни богатства - варовици, чрез добив от находище “Козяк”, Софийска област, на “Кремиковци” - АД

На основание чл. 23, ал. 2, т. 7 от Закона за концесиите и чл. 67, ал. 2, т. 6 от Закона за подземните богатства във връзка с чл. 15 и 24 от концесионния договор

МИНИСТЕРСКИЯТ СЪВЕТ

РЕШИ: 1. Дава съгласие да бъде прекратен едностранно от концедента концесионният договор от 28 юни 1999 г. за предоставяне на концесия за подземни природни богатства - варовици, чрез добив от находище “Козяк”, Софийска област, на “Кремиковци” - АД, София, сключен в изпълнение на Решение № 339 на Министерския съвет от 1999 г. (ДВ, бр. 49 от 1999 г.), поради неизпълнение от страна на концесионера на основно задължение по концесионния договор - незаплащане на дължимото концесионно възнаграждение при условия и в срокове, определени в договора, както и поради нарушаване на условие на концесията - фактическо прехвърляне на правата и задълженията по концесионния договор на трети лица.

2. Упълномощава министъра на икономиката да прекрати едностранно договора от 28 юни 1999 г. за предоставяне на концесия за подземни природни богатства - варовици, чрез добив от находище “Козяк”, Софийска област, на “Кремиковци” - АД, както и да предприеме необходимите действия за събиране на дължимите от концесионера концесионни възнаграждения, лихви и неустойки, включително по съдебен ред.

За министър-председател: Николай Василев

Главен секретар на Министерския съвет: Севдалин Мавров