Постановление № 17 от 8 февруари 2008 г. за промени в структурата на Русенския университет “Ангел Кънчев”

ПОСТАНОВЛЕНИЕ № 17 ОТ 8 ФЕВРУАРИ 2008 Г. за промени в структурата на Русенския университет “Ангел Кънчев”

МИНИСТЕРСКИЯТ СЪВЕТ ПОСТАНОВИ: Чл. 1. Закрива Техническия колеж - Силистра, в структурата на Русенския университет “Ангел Кънчев”.

Чл. 2. Преобразува Технологичния колеж - Разград, в структурата на Русенския университет “Ангел Кънчев” във Филиал на Русенския университет “Ангел Кънчев” със седалище Разград за обучение по специалности от професионални направления 5.10 Химични технологии, 5.11 Биотехнологии и 5.12 Хранителни технологии.

Преходни и заключителни разпоредби § 1. Студентите от закрития колеж по чл. 1 продължават обучението си в Русенския университет “Ангел Кънчев” за придобиване на образователно-квалификационна степен “бакалавър” по чл. 42, ал. 1, т. 1, буква “б” от Закона за висшето образование. § 2. Студентите от преобразувания колеж по чл. 2 продължават обучението си във Филиала на Русенския университет “Ангел Кънчев” - Разград, за придобиване на образователно-квалификационна степен “бакалавър” по чл. 42, ал. 1, т. 1, буква “б” от Закона за висшето образование. § 3. Движимото имущество и архивът на закрития Технически колеж - Силистра, се предоставят на Филиала на Русенския университет “Ангел Кънчев” със седалище Силистра. § 4. Постановлението се приема на основание чл. 9, ал. 3, т. 3 от Закона за висшето образование. § 5. Постановлението влиза в сила от деня на обнародването му в “Държавен вестник”.

Министър-председател: Сергей Станишев

Главен секретар на Министерския съвет: Севдалин Мавров