Наредба за изменение и допълнение на Наредба № 4 от 2002 г. за приемане на ученици в Националната гимназия за древни езици и култури „Константин-Кирил Философ“

МИНИСТЕРСТВО НА КУЛТУРАТА

Наредба за изменение и допълнение на Наредба № 4 от 2002 г. за приемане на ученици в Националната гимназия за древни езици и култури „Константин-Кирил Философ“ (обн., ДВ, бр. 25 от 2002 г.; доп., бр. 29 и 57 от 2003 г., бр. 11 и 88 от 2006 г.; изм. и доп., бр. 75 от 2009 г.; изм., бр. 26 и 65 от 2010 г.) § 1. В чл. 4 се правят следните изменения: 1. В ал. 1, т. 1 думите „15 до 25 май“ се заменят с „10 до 20 май“.

2. В ал. 2 числото „15“ се заменят с „16“.

3. Създава се ал. 3 със следното съдържание: „(3) Ученици от VІІ клас, получили оценка от мн. добър 5.00 до отличен 6.00 от нацио-налния кръг на олимпиадата по история и цивилизация или класирани на първо, второ или на трето място на националния кръг на състезанието за решаване на тестове по български език и литература, могат да представят документ, издаден от Министерството на образованието, младежта и науката (МОМН), удостоверяващ получения от тях резултат, за участие в класирането по реда на чл. 17, т. 2 и 3.“

4. Досегашните ал. 3 и 4 стават съответно ал. 4 и 5. § 2. Член 5 се изменя така: „Чл. 5. (1) Кандидатите за приемане след VІІ клас полагат писмен изпит по история и цивилизация.

(2) Изпитът по ал. 1 се провежда в НГДЕК в периода от 1 до 12 юни, като датата, мястото и началният час се определят със заповед на директора и се обявяват в сградата на гимназията до 15 април.

(3) Когато кандидатите са с увреждания, които не позволяват полагането на писмен изпит, изпитът се провежда съобразно уврежданията от комисия, определена със заповед на директора на гимназията, и при осигуряване на необходимите условия за неговото провеждане, съобразени с вида на уврежданията.“ § 3. В чл. 7 ал. 3 и 4 се изменят така: „(3) Изпитът по история и цивилизация включва тест с въпроси от учебното съдържание по история и цивилизация за VІІ клас. Продължителността на изпита е 2 астрономически часа.

(4) Примерният конспект за писмения изпит по история и цивилизация се обявява в гимназията до 31 януари.“ § 4. Член 8 се изменя така: „Чл. 8. Оценяването на кандидатите на изпита по история и цивилизация се извършва от комисия, определена със заповед от директора на гимназията.“ § 5. Член 13 се изменя така: „Чл. 13. Резултатите от приемния изпит по история и цивилизация се обявяват в срок до 21 юни в сградата на гимназията.“ § 6. Член 17 се изменя така: „Чл. 17. Кандидатите за VІІІ клас се класират в низходящ ред по реда на бала, който се образува от: 1. годишните оценки по български език и литература и история и цивилизация от удостоверението за завършен VІІ клас; 2. удвоената оценка по български език и литература от националното външно оценяване или удвоената оценка от националния кръг на състезанието за решаване на тестове по български език и литература, организирано от МОМН, когато се кандидатства по реда на чл. 4, ал. 3; 3. удвоената оценка от изпита по история и цивилизация или удвоената оценка от националния кръг на олимпиадата по история и цивилизация, организирана от МОМН, когато се кандидатства по реда на чл. 4, ал. 3. “ § 7. В чл. 18, ал. 2 числото „30“ се заменя с „22“. § 8. В чл. 20 се правят следните изменения и допълнения: 1. В ал. 1 думите „на 30 юни в 8 ч. и 30 мин.“ се заменят с „в срок до 22 юни“.

2. В ал. 2 думите „5 юли“ се заменят с „30 юни“.

3. Създава се ал. 3 със следното съдържание: „(3) Незаетите места се обявяват в двудневен срок след изтичане на срока за записване на приетите ученици.“ § 9. Член 21 се изменя така: „Чл. 21. (1) Местата на приетите, но незаписали се без уважителни причини в определения срок ученици се допълват със следващите по реда на бала.

(2) При наличие на незаети места гимназията има право да организира приемен изпит за VІІІ клас в периода от 1 до 8 септември по график, утвърден от директора. Срокът за подаване на документите е най-малко 7 дни преди провеждането на изпита. За незаети места се смятат местата, за които няма приети ученици, на приети, но незаписали се в срока ученици, на записали се и след това изтеглили документите си ученици.“ § 10. В § 1, изречение второ думата „жалбоподателите“ се заменя с думите „лицата, подали възражение“.

За министър: М. Тодоров