Министерски съветброй: 33, от дата 19.4.2019 г.Официален раздел / МИНИСТЕРСКИ СЪВЕТстр.12

Постановление № 81 от 17 април 2019 г. за одобряване на допълнителни разходи за 2019 г. за организиране и провеждане на апостолическото пътуване на Негово Светейшество папа Франциск в България от 5 до 7 май 2019 г. в гр. София и в гр. Раковски

ПОСТАНОВЛЕНИЕ № 81 ОТ 17 АПРИЛ 2019 Г.за одобряване на допълнителни разходи за 2019 г. за организиране и провеждане на апостолическото пътуване на Негово Светейшество папа Франциск в България от 5 до 7 май 2019 г. в гр. София и в гр. Раковски

МИНИСТЕРСКИЯТ СЪВЕТПОСТАНОВИ:Чл. 1. (1) Одобрява допълнителни разходи за 2019 г. за организиране и провеждане на апостолическото пътуване на Негово Светейшество папа Франциск в България от 5 до 7 май 2019 г. в гр. София и в гр. Раковски, в общ размер 866 000 лв., както следва: 1. по бюджета на Министерския съвет – 759 000 лв.; 2. по бюджета на Министерството на вът­решните работи – 77 000 лв.; 3. по бюджета на Националната служба за охрана – 30 000 лв.

(2) Средствата по ал. 1 да се осигурят чрез преструктуриране на разходите/трансферите по централния бюджет за 2019 г.

Чл. 2. Със сумата по чл. 1, ал. 1, т. 1 да се увеличат разходите по бюджета на Министерския съвет за 2019 г. по област „Осигуряване дейността и организацията на работата на Министерския съвет“, бюджетна програма „Министерски съвет и организация на дейността му“, и показателите по чл. 6, ал. 3 от Закона за държавния бюджет на Република България за 2019 г.

Чл. 3. Със сумата по чл. 1, ал. 1, т. 2 да се увеличат разходите по бюджета на Министерството на вътрешните работи за 2019 г. по „Политика в областта на противодействието на престъпността и опазването на обществения ред“, бюджетна програма „Противодействие на престъпността, опазване на обществения ред и превенция“, и показателите по чл. 12, ал. 3 от Закона за държавния бюджет на Република България за 2019 г.

Чл. 4. Със сумата по чл. 1, ал. 1, т. 3 да се увеличат разходите по бюджета на Националната служба за охрана за 2019 г. и показателите по чл. 31, ал. 2 от Закона за държавния бюджет на Република България за 2019 г.

Чл. 5. (1) Главният секретар на Министерския съвет, министърът на вътрешните работи и началникът на Националната служба за охрана да извършат съответните промени по бюджетите си за 2019 г. и да уведомят министъра на финансите.

(2) Министърът на финансите да извърши произтичащите промени по централния бюджет за 2019 г.

Заключителни разпоредби§ 1. Постановлението се приема на основание чл. 109, ал. 3 от Закона за публичните финанси.§ 2. Изпълнението на постановлението се възлага на съответните първостепенни разпоредители с бюджет по бюджетите по чл. 2, 3 и 4.§ 3. Постановлението влиза в сила от  17 април 2019 г.

Министър-председател:  Бойко Борисов

Главен секретар на Министерския съвет:  Веселин Даков