Решение № 131 от 28 февруари 2005 г. за изменение на Решение № 647 на Министерския съвет от 1999 г. за определяне на концесионер чрез проведен конкурс за част от минералната вода от находище “Банкя” - район “Банкя”, Столична община, област София, разкрита чрез сондаж № 1хг “Иваняне”

РЕШЕНИЕ № 131 ОТ 28 ФЕВРУАРИ 2005 Г. за изменение на Решение № 647 на Министерския съвет от 1999 г. за определяне на концесионер чрез проведен конкурс за част от минералната вода от находище “Банкя” - район “Банкя”, Столична община, област София, разкрита чрез сондаж № 1хг “Иваняне” (ДВ, бр. 89 от 1999 г.)

На основание чл. 7, ал. 1 от Закона за концесиите във връзка с чл. 43, ал. 3 от Правилника за прилагане на Закона за концесиите

МИНИСТЕРСКИЯТ СЪВЕТ

РЕШИ: 1. Точка 2.1.2 се изменя така: “2.1.2. годишно концесионно възнаграждение за срока на концесията, определено върху фактически използваното количество минерална вода и единичната стойност за 1 куб. м минерална вода съгласно т. 2.1.4, но не по-малко от 2,5 на сто от нетния приход от концесионната дейност и от размера на достигнатото годишно концесионно възнаграждение за 2003 г., коригирано ежегодно с индекса на инфлацията за съответната година;”.

2. Упълномощава министъра на околната среда и водите в едномесечен срок да сключи с концесионера “Бутилираща компания “Минерални води - Банкя” - ЕООД, допълнително споразумение към договора от 29 януари 2001 г. за предоставяне на концесия за минерална вода от сондаж № 1хг “Иваняне” на находище “Банкя”, район “Банкя”, Столична община, област София.

Министър-председател: Симеон Сакскобургготски

Главен секретар на Министерския съвет: Севдалин Мавров