Постановление № 24 от 1 февруари 2013 г. за одобряване на допълнителни бюджетни кредити по бюджета на Община Варна

ПОСТАНОВЛЕНИЕ № 24 ОТ 1 ФЕВРУАРИ 2013 Г. за одобряване на допълнителни бюджетни кредити по бюджета на Община Варна

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни бюджетни кредити в размер до 1 000 000 лв. по бюджета на Община Варна за 2013 г.

(2) Средствата по ал. 1 се предоставят за финансиране изграждането на многофункционална спортна зала към СОУ „Елин Пелин“ – Варна.

Чл. 2. Средствата по чл. 1 да се осигурят по реда на чл. 34, ал. 1 от Закона за устройството на държавния бюджет за сметка на преструктуриране на разходите по централния бюджет за 2013 г.

Чл. 3. Министърът на финансите да извърши налагащите се от чл. 1 промени в бюджетните взаимоотношения на Община Варна с централния бюджет за 2013 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите. § 3. Постановлението влиза в сила от 31 януари 2013 г.

За министър-председател: Цветан Цветанов

Главен секретар на Министерския съвет: Росен Желязков